Poziv za učešće na radionici o medijskoj pismenosti - Radio Kontakt Plus\nPoziv za učešće na radionici o medijskoj pismenosti\n11:15, 14.11.2019Izvor: Radio Kontakt Plus\nOrganizacija Domovik, u saradnji sa Kancelarijom UNICEF-a u Severnoj Mitrovici, raspisuje konkurs za učešće u programu, odnosno radionici o medijskoj pismenosti - "Ponder".\nFoto: NVO Domovik\nPoziv je otvoren za mlade, uzrasta od 14 do 24 godina. Možete se prijaviti individualno ili kao grupa, sastavljena od dva do tri člana.\nCilj Ponder radionice je upoznavanje sa osnovama novinarstva, razvoj veština pisanja i čitanja, unapređenje veština kritičkog razumevanja medijskih sadržaja, kao i informacija koje mladi danas svakodnevno dobijaju putem društvenih medija.\nMentori sa kojima će učesnici raditi su urednici i novinari sa višegodišnjim iskustvom u medijima.\nNakon radionice koja je planirana da se održi od 6. do 8. decembra 2019. - oni koji se pokažu kao najbolji - njih 10 - dobiće mogućnost plaćenog stažiranja u lokalnim medijima - Radio Kontakt plus, Radio Kosovska Mitrovica i online platforma Crno-beli svet (CBS).\nObrazac za prijavu možete pronaći na linku: https://bit.ly/2O4xWuv\nU uvodom delu prijave, nalaze se detalji o samom programu. Kako biste se prijavili za učešće, potrebno je da, u odgovarajućim poljima, navedete tražene podatke o Vama (i Vašim članovima, ukoliko se prijavljujete kao grupa). Takođe, neophodno je da, u obliku eseja od maksimalno 300 reči, odgovorite na dva postavljena pitanja.\nVaša prijava biće potpuno kompletna, a samim tim i spremna za slanje, kada popunite tražene podatke i odgovorite na pomenuta esejska pitanja.\nRok za dostavljanje prijava je 1. decembar 2019.\nTagovi: MedijiSever Kosova


Sinergija 13 od 21. do 25. oktobra - Marketing Mreža\nSinergija 13 od 21. do 25. oktobra\nSinergija 13, pod sloganom “New Experience”, biće održana u periodu od 21. do 25. oktobra ove godine, na novom mestu, u hotelu Hyatt Regency Beograd. Promena mesta održavanja konferencije predstavlja harmonizaciju novog koncepta Sinergije i želje da se svim učesnicima pruži najkvalitetnija moguća usluga, ali i omogući veća interaktivnost tokom petodnevnog događaja.\nTehnički dani konferencije, za koje već sada možete obezbediti svoju ulaznicu, održaće se 22. i 23. oktobra, dok će registracija i preuzimanje konferencijskih paketa biti omogućene već 21. oktobra. Svi zainteresovani imaće prilike da iskoriste promotivne periode i ostvare značajne pogodnosti pri uplaćivanju kotizacije. Naime, tokom Super promotivnog perioda, koji traje do 1. jula 2013. učesnici će biti u mogućnosti da svoje kotizacije uplate po ceni od 28.500 dinara, dok će u Promotivnom periodu, od 1. jula do 1. septembra kotizacije moći da se obezbede po ceni od 38.500 dinara. U periodu od 1. septembra, pa sve do početka Sinergije 13 učešće na konferenciji moći će da se obezbedi po standardnoj ceni od 48.500 dinara.\nZa Biznis i PS dane Sinergije 13 rezervisani su 24. i 25. oktobar. Ovaj segment Sinergije 13 doneće nove strateške poglede IT lidera za razvoj informaciono-komunikacionog tržišta Srbije i, pored vodećih ljudi najvećih IT kompanija, okupiti donosioce odluka iz resornih državnih institucija i javnih preduzeća.\nU skladu sa uvek inovativnim pristupom, Sinergija 13 je lansirala redizajnirani portal. Sada su sve informacije na jednom mestu, lako dostupne i pregledne u novom, atraktivnom i interaktivnom dizajnu.\nSinergija 13 donosi nov koncept i kvalitetnije sadržaje i po 13. put na jednom mestu okupiće sve ljude iz oblasti IT industrije, uključujući poslovne korisnike, IT entuzijaste, donosioce poslovnih odluka koji utiču na primenu IT rešenja, novinare i ljude iz struke.\nVisoki standardi Sinergije, a u skladu sa liderskom pozicijom Microsoft-a, čine ovu konferenciju najbitnijim IT događajem u regionu, a trinaesta po redu Sinergija sa svim inovacijma pružiće učesnicima potpuno novo IT iskustvo!


IRS poručio Amerikancima: Priznajte da ste utajili porez i izbegnite zatvor - Ekonomske Vesti\n19. apr. 2016 Andrija Matić 0 Comments IRS, Mosak Fonseka, Panama, Panama pejpers, porez, utaja poreza\nAgencija koju Amerikanci vole da mrze, Poreska uprava (IRS), pozvala je američke utajivače poreza povezane sa ilegalnim aktivnostima putem advokatske kancelarije Mosak Fonseka da priznaju i tako izbegnu zatvorske kazne.\nAmerički zvaničnici rekli su televizijskoj stanici NBC da su održana dva globalna sastanka gde im je ukazano kako da koriste procurela dokumenta nazvana „Panama pejpers“ kako bi uhvatili utajivače poreza.\nOko 11,5 miliona dokumenata koji sadrže informacije o više od 214.000 of-šor kompanija procurelo je iz panamske advokatske kancelarije Mosak Fonseka.\n„Ljudi koji kriju imovinu u poreskim rajevima trebalo bi da prepoznaju promene i napredak koji je ostvaren u međunarodnoj poreskoj areni“, navodi se u saopštenju IRS-a i ističe da je najbolja opcija za utajivače da se dobrovoljno prijave i plate kaznu i na taj način izbegnu krivičnu odgovornost.\nPrema procenama američkog Ministarstva finansija više od 300 milijardi nezakonito stečenih dolara prebačeno je u Panamu tokom 2015. godine.\n„Pažljivo ćemo pratiti situaciju zajedno sa našim međunarodnim partnerima kako bi smo utvrdili koje korake treba da preduzmemo da bismo osigurali poštovanje američkih poreskih zakona“, zaključio je IRS.\n← Vulin: U prvom kvartalu zatečeno 4.793 neprijavljenih radnika\nRusija i Kina žele dominaciju na tržištu zlata →\nEvropski parlament osniva istražnu komisiju za aferu „Panama pejpers“\nRok istekao, Epl nije platio porez Irskoj


Ni "farmaceuti" nemaju lek za Bajern, Jojićev gol nedovoljan za bod\nEkipa iz Leverkuzena poražena je u Minhenu sa 2:1, a istim rezultatom Borusija je u Dortmundu izgubila od imenjaka iz Menhengladbaha.\nTuča u Parizu, uhapšeno 11 osoba\nFrancuska policija uhapsila je 11 osoba posle tuče huligana fudbalskih klubova Pari Sen Žermen i Bajer Leverkuzen, koja je izbila pre njihovog meča u Parizu u Ligi šampiona.\nDragoslav Stepanović: Dolazim u Niš\nPozvali su me da dođem i vidim kakvi su im planovi i ideje, gde se ja tu uklapam - kaže naš proslavljeni stručnjak, koji živi u Frankfurtu.\nLŠ: Barselona i PSŽ idu dalje\nFudbaleri Barselone i Pari Sen Žermena plasirali su se u četvrfinale Lige šampiona. Katalonci su pobedili Mančester siti sa 2:1, dok su Parižani bili bolji od Bajer Leverkuzena sa 2:1.\nBlan: Ne možemo da priuštimo pad koncentracije\nTrener Pari Sen Žermena Loran Blan rekao je da njegovi fudbaleri ne mogu sebi da priušte da im opadne koncentracija u revanš meču osmine finala Lige šampiona protiv Bajera iz Leverkuzena.\nLiga šampiona: PSŽ završio posao\nŠvedski as je dao dva gola u pobedi nad Leverkuzenom i doneo PSŽ plasman u četvrtfinale Lige šampiona, prenosi "Mocart sport".\nBundesliga: Leverkuzen bolji od Štutgarta\nMediji: Fulam prihvatio ponudu Monaka za Berbatova\nUEFA kaznila Lorana Blana jednim mečom suspenzije\nEvropska fudbalska unija (UEFA) saopštila je da je kaznila trenera Pari Sen Žermena Lorana Blana jednim mečom suspenzije, jer je proglašen krivim za kašnjenje tri utakmice Lige šampiona.\nBajer Leverkuzen pozajmio Andresa Guardada\nFudbalski klub Bajer Leverkuzen saopštio je da je doveo igrača Valensije Andresa Guardada na šestomesečnu pozajmicu sa mogućnošću otkupa ugovora na kraju sezone.\nJojić: Partizan će odbraniti titulu!\nFudbaler Partizana Miloš Jojić rekao je da će ostati u tom klubu i da očekuje da će crno-beli odbraniti titulu šampiona Srbije.\nBajerna nema ko da stigne: Kiksevi Bajera i Borusije\nEkipa iz Leverkuzena je poražena u Frajburgu, a Dortmund osvojio samo bod pred svojim navijačima protiv Augsburga.


Krivokapić: Ugovor sa SPC predat Patrijaršiji, Vlada spremna za potpis - FILTER\nKrivokapić: Ugovor sa SPC predat Patrijaršiji, Vlada spremna za potpis\n– Očekujemo odgovor. Mi smo uradili sve što je do nas i sada je to sve do Patrijaršije i njegove svetosti patrijarha da prihvati taj ugovor i ako treba negdje da se koriguje i da se taj temeljni ugovor što prije potpiše. Ja ne želim da prejuduciram vrijeme, a vrijeme je najbolje kada se dvije strane dogovore – rekao je Krivokapić gostujući u emisiji Aktuelno Televizije Pljevlja.\nIstičući da je vlada u Podgorici “apsolutno spremna”, on je naveo da je Temeljnim ugovorom i zakonom sve jasno definisano i da je to “novi početak dobrih odnosa između Mitropolije crnogorsko-primorske, Eparhije Budimljanko-nikšićke, Eparhije Mileševske i Eparhije Zahumsko- hercegovačke”, prenose Vijesti.\n– Ja znam da su u ovu priču uključeni i mnogi politički akteri, ali ne želim o tome da razmišljam jer ovo nije pitanje politike, ovo je pitanje odnosa države i crkve koji mora biti uređen i da napokon jednom za vazda stavimo tačku na taj dio da se crkva miješa u državu ili da se država miješa u pitanje crkve – rekao je Krivokapić.\nPrethodna Ministarstvo prosvjete Srpske: Ako epidemiološka situacija bude kao sada, nastava će biti redovna\nSledeća Manjak radne snage diže plate


Sarajevski mediji opsedaju Gorana Bregovića : Crveni tepih\nDo koje mere se prati kretanje Gorana Bregovića u sarajevu govori i podatak da o tome svakodnevno izveštava i informativna emisija federalne televizija koja se emituje u udarnom terminu.\nTako se zna da je Brega od kako je stigao u Sarajevo išao na rutinski zdravstveni pregled, te da se upoznao sa ministrom zdravlja. U prilogu emitovanom na javnom servisu izgledalo je kao da je sve to uobičajena praksa u svim zdravstvenim institucijama.\nGradonačelnik Sarajeva Alija Behmen istakao je da je za grad neobično važno što se jedan umetnik takvog kalibra kakav je Bregović vraća u Sarajevo, nakon čega su usledile spekulacije da će se kompozitor ponovo trajno nastaniti u ovom gradu.\nPredsedavajući Predsedništva BiH Željko Komšić je povodom Bregovićevog dolaska priredio i zvaničan doček u jednom restoranu, a Bregi je čak dodeljeno i priznanje za izuzetan doprinos u promociji bosanskog turizma.\nInače, Bregović će 24. marta održati rođendanski koncert u sarajevskoj “Zeti”.


Pakete sa hranom i higijenom dobilo 2000 porodica - Crveni krst Crne Gore\nPakete sa hranom i higijenom dobilo 2000 porodica\nCrveni krst Crne Gore je ovih dana završio podjelu humanitarne pomoći za socijalno najugroženije porodice u Crnoj Gori, koja je realizovana tokom februara i marta mjeseca, po unaprijed pripremljenom planu distribucije.\nPomoć u prehrambenim i higijenskim artiklima je dobilo ukupno 2000 porodica iz svih crnogorskih opština. Distribuciju je izvršena putem opštinskih organizacija Crvenog krsta, koje su i pripemile spiskove svojih najugroženijih sugrađana. Paketi sa hranom su sadržali osnovne životne namirnice: brašno (25 kg), tjestenina (4 kg), pasulj (2 kg), ulje (4 l), šećer (1 kg), pirinač (1 kg), dok su higijenski paketi bili sljedeće sadržine: deterdžent za pranje veša, tečnost sa pranje suđa i šampon.\n„Ova donacija je bila od velikog značaja za socijalno ugrožene porodice u Crnoj Gori, posebno tokom ovih hladnih mjeseci. Crveni krst je veoma zahvalan porodici Glendžo, koja u kontinuitetu iskazuje svoju društvenu odgovornost. Podrška pojedinaca i privrednih subjekata je neophodna našoj organizaciji, kako bi mogla da odgovori na potrebe najugroženijih korisnika. Zato se nadamo da će ovim primjerom biti vođeni i drugi, da bismo zajedno unaprijedili kvalitet života građana Crne Gore koji se nalaze u stanju potrebe“, saopšteno je u Crvenom krstu Crne Gore.


Nemačka - Kad kažeš "Elf", svi stoje mirno!\nNemačka je jedna od najvećih fudbalskih nacija na svetu. Ono što je najvažnije znati je da oni gotovo nikada ne idu ispod svojih standarda i to nema veze sa kvalitetom tima...\nNemačka je uvek favorit, to je možda i najbolja definicija "Elfa" tima koji je uz četiri titule svetskog šampiona, četiri puta gubio u finalu.\nPosle rata, Nemačka je na zadivljujući način uspela da se nametne kao velesila, bilo da se radi o prvom, neočekivanom trijumfu u Švajcarskoj 1954. ili godinama posle poraza u finalu 1966. od kada su praktično stalno u završnicama Mondijala.\nIpak, dugo su čekali veliki trijumf, ne samo na Mondijalu već i u Evropi, naime poslednja kruna je ona u Engleskoj, iz 1996. Iako su od tada bili i domaćini Mondijala i timkoji je proglašavan za favorita na velikim takmičenjima, nisu uspeli da se dokopaju završnice.\nNi dominacija Bajerna nije ih učinila najvećim kandidatima za tron, Mondijalu 2010. su zaustavljeni od Španije, pre četiri godine na EP od Italijana.\nVelika generacija čiji je nukleus sastav Bajerna koji je verovatno najuspešnija ekipa u ovoj deceniji, ostala je nedorečena na reprezentativnom planu do prošlog SP.\nAli, trijumf u Brazilu je kruna, nagrada onoga što je učinjeno posle debakla iz 2004. Bila je potrebna decenija da uberu plodove rada, u stvari to je nemački način, plan, temeljitost, pravi potezi, učenje iz poraza, sposobnost da se vidi nekoliko koraka unapred.\nSve to stalo je u titulu od pre četiri godine koja je impresivna, pre svega zbog načina na koji su razmontirali domaćina, ekipu Brazila.


PROIZVOĐAČIMA MLIJEKA PROŠLE GODINE UPLAĆENO 500.000 KM PODSTICAJA | SRNA\nSOKOLAC, 16. OKTOBRA /SRNA/ - Ministar poljoprivrede, šumarstva i vodoprivrede Republike Srpske Boris Pašalić izjavio je da je resorno ministarstvo u prošloj godini iz sredstava podsticaja uplatilo više od 800.000 KM poljoprivrednicima na području Sokoca, od čega više od 500.000 KM proizvođačima mlijeka.\nOn je naveo da je na današnjem sastanku sa načelnikom opštine Sokolac Milovanom Bjelicom konstatovano da poljoprivreda u ovoj lokalnoj zajednici napreduje i da je trenutno najvažniji sektor koji treba dodatno unapređivati.\nPašalić je dodao da se na području ove opštine, u saradnji sa resornim ministarstvom, realizuje nekoliko projekata, među kojima je i nabavka oko 200 junica za potrebe mljekara.\nOn je naglasio da će u finansiranju nabavke najvećim dijelom učestvovati Ministarstvo poljoprivrede, zatim lokalna zajednica, proizvođači mlijeka i Mljekara "Pađeni".\nPrema njegovim riječima, ovaj projekat se razrađuje u svim opštinama Srpske u kojima ova mljekara iz Bileće vrši organizovani otkup.\nGovoreći o situaciji u oblasti šumarstva, Pašalić je naglasio da je kadrovskim promjenama u organizacionim jedinicama Javnog preduzeća "Šume Srpske" obuhvaćeno i sokolačko gazdinstvo "Romanija", što ima za cilj stabilizaciju, jer su šume važan resurs na ovom području.\nNačelnik opštine Sokolac Milovan Bjelica izjavio je da je Ministarstvo poljoprivrede, šumarstva i vodoprivrede Srpske pomoglo lokalnu vlast u rješavanju niza nagomilanih problema iz prethodnog perioda.\nOn je istakao da je zahvaljući toj podršci proizvodnja mlijeka na Sokocu povećana na više od 2.500.000 litara isporučenih mljekarama u prošloj godini, dok je prije sedam godina bila manje od milion litara.\nBjelica je rekao da je slična podrška stigla i kod oživljavanja farme "Romanija" u kojoj sada ima 100 muznih grla, u realizaciji projekta plasteničke proizvodnje, nabavci junica i sanaciji sabirnih centara za mlijeko na terenu.\nOn je podsjetio da su stručnjaci Akcione grupe za Sokolac, Rogaticu i Han Pijesak iz oblasti poljoprivrede uspjeli da brendiraju romanijski kajmak i da će raditi na brendiranju meda, jagnjetine i domaće rakije kruške.\nPrema njegovim riječima, resorno ministarstvo je dalo podršku pokretanju proizvodnje sa novim investitorima u "Novoj Romaniji" i preduzeću "Invest gradnja", koji se bave finalnom preradom drveta.\nOn je naveo da podržava prijedlog novog zakona o šumama prema kome se obaveza Javnog preduzeća "Šume Srpske" prema lokalnim zajednicama ne mijenja, ali su relaksirani uslovi utroška sredstava od prodaje šumskih drvnih sortimanata.\nPrema informacijam kojima Bjelica raspolaže, u sokolačkom Šumskom gazdinstvu "Romanija" za devet mjeseci ove godine ostvaren je pozitivan rezultat od 20.000 KM, umjesto ranijeg gubitka.\nOn je dodao da na Sokocu funkcioniše pet fabrika za proizvodnju peleta čiji je ukuni kapacitet 50.000 tona na godišnjem nivou i naglasio da je u prošloj godini u oblasti šumarstva i prerade drveta zaposleno oko 400 ljudi.\nSUTRA PROMJENLJIVO OBLAČNO I HLADNO, UVEČE SLABA KIŠA\nGLOBALNI VOJNI SUKOB BI PROUZROKOVAO KRAJ CIVILIZACIJE


Banka Engleske: Ponovo povećan rizik od Bregzita bez dogovora\nBeta\t07.05.2019 12:51\nGuverner centralne banke Velike Britanije Mark Karni upozorio je danas da je rizik od istupanja Velike Britanije iz članstva u Evropskoj uniji (EU) bez dogovora ponovo dostigao "alarmantni nivo".\nKarni je u intervjuu za britansku televiziju Skaj njuz (Sky News) rekao da bi Bregzit bez dogovora mogao da se dogodi "slučajno ili iznenada" i pored toga što obe strane, Velika Britanija i EU žele da izbegnu takav scenario.\n"Britanski parlament je protiv Bregzita bez sporazuma. Vlada je, kako je navela premijerka (Tereza Mej), takodje protiv Bregzita bez dogovora, a i EU je protiv odlaska bez dogovora", rekao je Karni i dodao da je "medjutim, takva opcija i dalje moguća" ako se ne pronadje rešenje do 12. aprila.\nKomentarišući mogućnost da bi Velika Britanija mogla da se snadje u slučaju odlaska bez dogovora, kako to tvrde zagovornici takvog Bregzita, Karni je rekao da je to "fikcija" i "apsolutna besmislica".\n"Postoji mnogo stvari o kojima bi trebalo da se zabrinemo u slučaju Bregzita bez dogovora...", rekao je Karni i dodao da bi proizvodnja mogla da bude pogodjena, kao i bruto domaći proizvod (BDP), investicije i izvoz.


Od petka policija proverava dečija sedišta i zatamnjenosti stakala Od petka policija proverava dečija sedišta i zatamnjenosti stakala – MOTOR blog\nOd petka policija proverava dečija sedišta i zatamnjenosti stakala\nVozači u Srbiji će od 4. maja morati da poštuju nove propise u saobraćaju koji se odnose na ispravnost, kvalitet i postavljanje dečjih sedišta, zatamnjenost stakala u vozilu i poziciju volana.\nKoordinator Komiteta za bezbednost saobraćaja Milan Božović rekao je za Betu da prednje vetrobransko staklo, po novom pravilniku, ne sme biti naknadno zatamnjeno, jer će u suprotnom vozilo biti tehnički neispravno.\nKako je naveo, to se odnosi i na bočna stakla koja naknadno mogu biti zatamnjena do 30 odsto, dok ostala stakla nemaju limit.\n“To znači da vozači koji su sami zatamnjivali stakla moraju od petka da se pridržavaju pravilnika, a jedno od mesta gde mogu da provere stepen zatamnjenosti stakala je Auto-moto savez Srbije, odnosno Centar za motorna vozila”, kazao je Božović.\nOn je naveo da novi pravilnik, koji stupa na snagu 4. maja, propisuje da dečja sedišta moraju biti pravilno postavljenja u vozilima i homologovana, odnosno atestirana, što će biti označeno žigom.\n“Dečja sedišta moraju biti homologovana – ispitana i atestirana na određene kriterijume. Ranije smo imali problem sa sedištima koja dolaze iz istočnih zemalja i od nekih manjih proizvođača, jer jedan deo tih sedišta nije zadovoljavao standarde”, rekao je Božović agenciji Beta.\nOn je kazao da dečja sedišta moraju da imaju potvrdu da zadovoljavaju standarde kvaliteta, bezbednosti, čvrstoće i da budu pravilno postavljena, jer će u suprotnom vozilo biti tehnički neispravno.\n“Na sedištu mora da bude žig, a na tržištu ne smeju da se nađu ona koja nisu homologovana… U oba slučaja vozila se smatraju tehnički neispravnim – ako imamo veću zatamnjenost stakala od propisane i ako dečja sedišta nisu postavljanja po uputstvima”, rekao je Božović.\nOn je istakao i da prema novom pravilniku vozila koja imaju volan na desnoj strani moraju da budu registrovana do 30. juna 2012. godine, a ako to ne učine, vlasnici će, ako žele da registruju automobil, morati da menjaju poziciju volana.\n“Vozila koja imaju volan na desnoj strani, a koja budu registrovana do 30. juna, neće morati da menjaju poziciju volana, odnosno vlasnici vozila neće morati da prebacuju volan na levu stranu”, kazao je Božović.\nPravilnik o podeli motornih i priključnih vozila i tehničkim uslovima za vozila u saobraćaju na putu stupiće na snagu 4. maja.\nOd petka policija proverava dečija sedišta i zatamnjenosti stakala was last modified: May 2nd, 2012 by Goran Aničić\natestdečija sedištahomologacijanaknadno zatamnjenjepolicijapozicija volanavetrobransko staklozatamnjena staklazatamnjenost stakala\nNova ponuda za VW GOLF 1.6 TDI – FLASH\nNovi BMW X1


Piramida zla na udaru sankcija - Politički.rs\nNačet prethodnim bojkotom, uzdrman sveopštim narodnim buntom, opomenut američkim kažiprstom uperenim na glave njegovog transnacionalnog kriminala, zaplašen signalima rasula u sopstvenim redovima, vođen namerom da proda Dodika i RS zarad sopstvenog opstanka, Vođa pokušava da kupi tih par meseci time što manipuliše javnost. Svestan da prvi dan bez vlasti znači prvu noć u pritvoru, već čini sve da pokrade izbore, jer mafija izbore ne gubi.\nStaro je pravilo da se najbolniji politički potezi nikada ne vuku pri kraju mandata, već isključivo odlažu za sam početak novog. Vođen tim zlatnim pravilom političkog preživljavanja, Aleksandar Vučić pokušava da zablesavi raju igrajući ping-pong sa Ustavom, Vladom i zakonima, šaljući signale Rio Tintu da će sve biti u redu ako se malo strpe. A gazde su postale nervozne i kreću da ga pritiskaju sa svih strana da ispuni obećano i milijardom nagrađeno.\nU pomoć priskače i „breskvica“ Pič, u službi Njenog Veličanstva. Na štetu teritorijalne celovitosti Srbije, glavni NATO raspršivač uranijuma po Srbima i Srbiji iz 1995 i 1999, u saglasju sa savetnikom Blerom, imenovan je da pošalje jasan signal jajinačkom Vođi da bez ispunjenja obećanog otuđenja AP KiM od Srbije i zaštite Rio Tinta, MI6 zaštita od narastajućeg narodnog bunta možda neće biti tako efikasna, a može biti i preokrenuta.\nRadikalski „Karlobag-Ogulin-Karlovac-Virovitica“ i „sto za jednoga“ pretočeni su u ponižavajuću crtanu predstavu kninskih Srba, koji se kao pacovi ukrcavaju u traktor. U samo predvečerje komemorativnog obeležavanja krvavog novoustaškog zločina nad srpskom porodicom Zec, „crtić“ targetira partijske naslednike izdajničkog tala Milošević-Tuđman, a šlagvort ovoj nečuvenoj uvredi i sramoti dao je sam Vučić, koji je na čistom hrvatskom srpski narod onomad nazvao – „zgubidani“.\nKako je Ivan Ivanović iz pokreta „Naši“ najavio još pre tri meseca, američko Ministarstvo finansija identifikovalo je 12 osoba srpske nacionalnosti kao „organizatore transnacionalnog kriminala“ i uvelo im sankcije. Zabeleženo je da su braća Veselinović, Zvonko i Žarko, „imali sporazume sa političarima da pomognu svojoj stranci da pobedi na izborima, obezbede političke pobede svojim kandidatima i da daju velike sume novca kandidatima. Zauzvrat, ovi političari bi braći dali kontrolu nad određenim oblastima za njihovo poslovanje gde bi mogli da obavljaju svoje nezakonite poslovne aktivnosti bez mešanja srpskih vlasti, a takođe bi pružili poslovne informacije kako bi podržali poslovna ulaganja braće. Političari bi takođe nagradili braću Veselinović radeći na tome da braći daju najbolje infrastrukturne ugovore“. Osim toga pominje se i da „Veselinović i njegova grupa optuženi su za navodnu umešanost u ubistvo lidera političke stranke Olivera Ivanovića u januaru 2018. Veselinović i kolege iz organizovane kriminalne grupe, Milan Radojčić, Željko Bojić i Marko Rosić, imenovani su u optužnici za ubistvo, a svaki je imao svoju ulogu u atentatu“. Ovim izveštajem i uvedenim sankcijama, Američka administracija nedvosmisleno je uperila prst na jajinačkog bosa, Aleksandra Vučića, pa umesto da Đuriću bride dlanovi od aplaudiranja, bridi obraz Vučiću od opaljenog američkog šamara.\nIzgleda da će šamar pasti i po drugom obrazu, jer Ivanović najavljuje da su sledeći na redu američkih sankcija kum Nikola, brat Andrej i kure tatino, a da pritisak neće popustiti pokazuje hapšenje jednog od vlasnika italijanske kompanije „Pizzarotti“ koja sa Milenijum timom gradi „Kulu Beograd“.\nVučić je svojim samovlašćem i politikom stvaranja radnog okruženja natrpanog lažnim diplomcima i profesionalnim kriminalcima, sebe doveo u bezizlaznu situaciju. Oni koji su ga doveli sada mu prete da će ga odvesti, a narod šalje jasnu poruku da nema nameru da živi u ropstvu stranih trovača i domaćih kriminalaca. Sva je prilika da će se baklje, čekići, motke i ćevapčići obiti o glavu tvorcu.\nJama koju Vučić sa Rio Tintom namerava da iskopa Srbiji imaće „tužan kraj“, jer u narodu odjekuje – „ko drugome jamu kopa, sam u nju upadne“.\nTagged: ALEKSANDAR VUČIĆ, DAVOR KALAJŽIĆ, MILAN RADOIČIĆ, SANKCIJE, ZVONKO VESELINOVIĆ


ESCAPE Tužilaštvo Kantona Sarajevo\nTužilaštvo Kantona Sarajevo uputilo je Općinskom sudu Sarajevo prijedlog za određivanje pritvora Anelu Sejfoviću, Almedinu Ćati, Kemalu Gaguli i Armanu Crnčalu, koji su pali u akciji „Escape“ Federalne uprave policije zbog reketarenja.\nReketaši se sumnjiče da su od jedne osobe iz Sarajeva u prethodnom periodu u više navrata iznuđivali novac i imovinu. Oštećenom su upućivali ozbiljne prijetnje po život, kao i živote bližih članova njegove porodice.\nPretreseni su stambeni objekti, vozila i kafići na području općina Novi Grad i Ilidža. Prilikom hapšenja i pretresa osumnjičenih pronađeni su novac koji se dovodi u vezu s krivičnim djelima iznuda i ugrožavanje sigurnosti, kao i vatreno oružje, municija, mobiteli, SIM kartice i drugi predmeti.\nAnel Sejfović Almedin Ćato Kemal Gagula Arman Crnčalo


ZIMA SE BLIŽI: Da li će građanima Srbije presesti? – Nadlanu.com\nZIMA SE BLIŽI: Da li će građanima Srbije presesti?\nObjavljeno 17. sep 2014. / 18:21:14\nNeizvesna zima je pred nama. Struje nema dovoljno, a sigurno snabdevanje će dobrim delom zavisiti od uvoza. Ni kod gasa situacija nije ružičasta, jer uvođenje sankcija energetskim kompanijama Rusije može ozbiljno da ugrozi redovan dotok plavog energenta. Nadležni, međutim, tvrde da ni u najgorem scenariju ne prete restrikcije električne energije, kao i da će gasa biti dovoljno za najosnovnije potrebe predstojećih meseci.\nIZGRADNjA “JUŽNOG TOKA“ OD OKTOBRA\nPuna izgradnja „Južnog toka“ u Srbiji počeće u oktobru, najavio je zamenik direktora za projekte u „Gaspromu“ Aleksandar Siromjatin. Kako je rekao, radovi na „Južnom toku“ u Srbiji odvijaće se bez obzira na situaciju u Bugarskoj, u kojoj je izgradnja na južnoj maršruti ruskog gasovoda trenutno suspendovana dok se projekat ne usaglasi sa pravilima EU. Siromjatin je na konferenciji o mogućnosti korišćenja prirodnog gasa u Dunavskom regionu u Budimpešti, najavio da će do kraja septembra u Srbiji biti završena i izdata građevinska dozvola za trasu tog gasovoda kroz našu zemlju.\nSrpski elektroenergetski sistem još se oporavlja od ogromnih posledica majskih bujica, a opet trpi ogromnu štetu. Poplave u kladovskim i negotinskim opštinama ozbiljno su ugrozile rad hidroelektrana na Dunavu. Proizvodnja struje u „Đerdapu 2“ je smanjena za 30 odsto, a ako se takva situacija produži, potrebe za uvoznom strujom će biti sve veće.\n“Svako smanjenje proizvodnje struje u Srbiji do aprila naredne godine je problem” , kaže dr Slobodan Ružić, ekspert za energetiku.\n“Naša zemlja nema dovoljno električne energije za zimu, jer nema uglja, pa sigurno snabdevanje možemo da obezbedimo samo uvozom struje.”\nSvetska banka je u svojim studijama pre nekoliko meseci precizirala koliko će nam struje biti potrebno, odnosno koliko ćemo kilovata morati da uvezemo. Kredit ove banke delom je namenjen isušivanju najvećeg kolubarskog kopa, a delom za uvoz struje.\n“Trebalo je već sklopiti aranžman za količine električne energije koje nedostaju do februara, a koliko znam, to se nije dogodilo . Kako vreme prolazi, sve je više kupaca kojima je potrebna struja, a istovremeno rastu cene na tržištu. Ne verujem da ćemo imati restrikcije, jer bi bilo neodgovorno da u decembru i januaru kažemo da nemamo struje, a to smo znali još u junu. Ipak, sigurnost snabdevanja električnom energijom zavisiće od uvoza”, kaže Ružić.\nSIGURNI U SLUČAJU GASNE KRIZE – SRBIJA može bezbedno da prođe kroz zimski period čak i u slučaju gasne krize zbog Ukrajine – rekao je u utorak u Skupštini Vojvodine Dušan Bajatović, generalni direktor JP „Srbijagas“. Bajatović je dodao i da Srbija ima uskladištene rezerve gasa za narednih 90 dana, a za kasnije je obezbeđena i zamena gasa mazutom. Odgovarajući na pitanje novinara o zahtevu LSV da Vojvodina dobije obeštećenje od države zbog prodaje NIS-a ruskom „Gaspromu“, Bajatović je kazao da takav zahtev jedino može da se uputi republičkim vlastima. J. S.\nI snabdevanje gasom bi moglo da bude veliki problem ove zime. Ministar energetike Aleksandar Antić kaže da Srbija u ovom trenutku ima dobru startnu poziciju, jer je podzemno skladište gasa Banatski dvor puno, a imamo dosta različitih opcija, koje mogu da nam obezbede dodatne količine gasa u slučaju nekih problema sa tranzitom ovog energenta kroz Ukrajinu. Antić je u utorak razgovarao sa mađarskim kolegom Miklošem Šestakom o mogućnosti da se određene količine gasa skladište u Mađarskoj za potrebe Srbije.\n“ Kao odgovorna vlada, mi moramo imati scenarija za svaku potencijalnu situaciju i upravo jedno od tih pitanja će biti mogućnosti da se određene količine gasa skladište u Mađarskoj u danima pred nama”, rekao je Antić.


Кецмановић: ЕУ је у већој кризи него БиХ | Јадовно 1941.\nKecmanović: EU je u većoj krizi nego BiH\nAnalitičar Nenad Kecmanović smatra da je EU u većoj krizi nego BiH, čija je budućnost otvorena kao i bilo koje druge zemlje.\nBeograd – Tribina “Budućnost BiH”\nKecmanović je na tribini “Budućnost BiH”, koja je održana u Beogradu, ocijenio da se pretjeruje sa tim da je BiH u nekoj velikoj krizi.\n“U krizi je ne samo BiH, nego i region u cjelini, pa i EU, koja se neprestano vidi kao neki integrator. Mislim da je EU u većoj krizi nego BiH”, rekao je Kecmanović.\nNavodeći da krize postoje i u Makedoniji, Srbiji i Crnoj Gori, Kecmanović je istakao da će, kada je riječ o BiH, na snazi ostati Dejtonski sporazum, jer “niko ne može da smisli ništa bolje za” za tu zemlju.\nOsim toga, kaže Kecmanović, biće nastavljena i bitka da li će BiH biti više ili manje integrisana.\nKada je riječ o neposrednoj budućnosti BiH, Kecmanović ne vjeruje da će se nešto naročito mijenjati, ocijenivši da je sadašnja situacija “jedna konstelacija koja već više od 20 godina funkcioniše sa izvjesnim promjenama”.\n“Mislim da je dobra perspektiva u vraćanju na izvorni Dejtonski sporazum, što bi bila neka vrsta relaksacije situacije, jer ako ne možemo da se tešnje povežemo, onda su ti pritisci kontraproduktivni i stalno izazivaju neke nove tenzije”, rekao je Kecmanović.\nGovoreći o zahtjevu za reviziju presude Međunarodnog suda pravde u Hagu po tužbi BiH protiv Srbije, koji je inicirao bošnjački član Predsjedništva BiH Bakir Izetbegović, Kecmanović ističe da je Beogradu u prvom planu bilo to da li će ovaj zahtjev proći ili ne, ali da trajni problem ostaje u BiH.\n“Bez obzira na odbijanje zahtjeva, ponovo je došlo do kršenja konsezusa u Predsjedništvu BiH, pa u tome vidim kontinuitet sa 1992. godinom”, rekao je Kecmanović.\nPodsjetivši da je majorizacija bila politički uzrok rata u BiH, Kecmanović kaže da se sada, 20 i više godina nakon rata, ponavlja ista situacija.\n“Preko toga se ne može olako preći”, rekao je Kecmanović i dodao da je ovim potezom Izetbegovića uništeno povjerenje koje je građeno proteklih 20 godina.\nOn je naveo da je istovremeno stvorena otpornost na takve situacije, koje se više ne primaju kao iznenađenje u Republici Srpskoj, jer ona sada ima “mehanizme reagovanja”.\n“Najvažnije za Srbe u BiH je to što sada postoji snažan demokratski mehanizam da se Republika Srpska brani na bazi makar i ovih redukovanih ovlašćenja koje ima po Dejtonskom sporazumu”, rekao je Kecmanović.\nOn ističe da Republika Srpska treba da vraća svoje nadležnosti, te da je građanska država BiH neutemeljena fraza, jer ni kod jednog naroda u BiH ne postoji osjećaj lojalnosti prema njoj.\nPolitikolog Nebojša Vladisavljević smatra da je pitanje budućnosti BiH previše dramatizovano, te da je u ovom trenutku politički život u toj zemlji uzbudljiv, ali da je ista situacija u regionu i EU.\n“Pretvaranje države koja je multinacionalna, koja je istorijski i institucionalno zasnovana na posebnim nacionalnim identitetima u građansku državu, možda i može da se dogodi, ali za to su potrebne decenije i to može da se desi samo u jednom postepenom demokratskom procesu, a nikako ne nametanjem identiteta”, rekao je Vladisavljević.\nPolitikolog i analitičar iz Zagreba Dejan Jović istakao je da budućnost BiH, kao i svake druge zemlje, zavisi od mnogih faktora, a u ovom slučaju više od spoljnih, nego domaćih.\n“Države se niti stvaraju, niti raspadaju zato što narodi to žele. Narodi ne odlučuju o tako važnim stvarima. Ako dođe do potpunog kolapsa međunarodnog sistema, ako SAD više ne bude hegemonijska sila na Balkanu, a naročito u BiH, onda su promjene ne samo moguće, već gotovo neizbježne”, rekao je Jović.\nUkoliko sadašnji međunarodni sistem preživi i ukoliko SAD i EU ostanu važni faktori, kaže Jović, onda neće biti promjena.\n“BiH će ostati stabilna bez obzira na to šta većina ljudi u BiH želi i šta uopšte misli o politici”, rekao je Jović.


ODUVEK SMO ZNALI DA JE MUZIKA LEKOVITA… Evo sada i 10 naučnih dokaza za to | Headliner\nHome»Muzika»ODUVEK SMO ZNALI DA JE MUZIKA LEKOVITA… Evo sada i 10 naučnih dokaza za to\nJedna od dobrih strana muzike je što kada te pogodi, ne osećaš bol... (Bob Marli)\nHeadliner.rs / 21/06/2017 /\t0\t/\t734\nDanas je 21. jun, Svetski dan muzike, dan kada se svet udružuje kako bi iskazao zahvalnost za magičan poklon zvan – muzika.\nPostoje mnoge teorije o tome zbog čega se današnji dan širom sveta slavi kao kulturni fenomen, a najpopularnija pretpostavka uključuje Francusku i letnji solsticij (najduži dan u godini).\nPrema jednoj od teorija ovu proslavu je prvi organizovao američki muzičar Džoel Koen, koji je predložio da se letnji solsticij proslavi organizacijom celonoćnog muzičkog festivala. To je bilo davne 1976. godine, a tradicija se zadržala do danas.\nDruga teorija tvrdi da je začetnik ove tradicije zapravo francuski ministar kulture, Žak Lang. On je bio impresioniran rezultatima studije o pozitivnom uticaju muzike na ljude, kao i činjenicom da čak pet miliona ljudi na svetu svira neki instrument.\nLang je želeo da okupi ljude na ulicama kako bi svi zajedno proslavili dar muzike, zato je 1982. godine organizovao Svetski dan muzike.\nOd tada je ova tradicija postala fenomen širom sveta. Prema navodima nekih medija ovaj dan se slavi u čak 120 država, među kojima su i Kina, Indija, Nemačka, Italija, Grčka, Rusija, Australija, Peru Brazil, Ekvador, Meksiko, Kanada, Amerika i Japan.\nPored toga što je muzika uglavnom u službi zabave, Lang je želeo da istakne i njeno lekovito dejstvo. Ovo je lista 10 načina na koje muzika može da se koristi kao terapija:\n1. Poboljšava kvalitet života ljudi koji imaju problema sa pamaćenjem: Veza sa muzikom ostaje netaknuta dugo pošto se nekome dijagnostikuje Alchajmer, zbog čega se muzika primenjuje prilikom terapija. Ona pacijentima pomaže da se izbore sa gubitkom sećanja, da kontrolišu bes, poboljšaju komunikacijske veštine, pa čak i fizičku koordinaciju.\n2. Smanjuje nuspojave terapije za lečenje raka: Slušanje muzike pomaže pacijentima da se izbore sa nervozom i anksioznošću koju izazivaju hemo i radioterapija. Takođe pomaže pri smanjenju mučnine i povraćanja kod pacijenata koji primaju ove terapije.\n3. Pomaže u vraćanju sposobnosti govora: Poznati su mnogi slučajevi u kojima je muzika pomogla ljudima da se oporave od ozbiljne povrede mozga, pogotovo kod onih pacijenata kojima je povreda oduzela ili drastično smanjila moć govora, koju kontroliše leva hemisfera mozga. Dokazano je da pevanje (koje je povezano sa desnom moždanom hemisferom) može da pomogne ljudima da prevaziđu poteškoće izazvane povredom.\n4. Poboljšava vizuelne i govorne sposobnosti: Prema navodima portala The PSYBLOG sviranje nekog instrumenta ne pomaže samo u poboljšanju muzičkih sposobnosti, već i doprinosi poboljšanju vida i govora.\n5. Muzika podiže energiju i poboljšava raspoloženje: Da li ste ikada slušali neku pesmu i smejali se bez razloga? Mnogi ovu osobinu muzike koriste kao terapiju – slušaju određenu muziku koja izaziva prijatno osećanje. Sposobnost muzike da nas pogodi emocionalno je veoma bitna kada je u pitanju terapija.\n6. Muzika pomaže prilikom učenja: Da li se sećate kada ste naučili prva slova? Mnogi od nas su ih naučili uz pomoć muzike. Uz muziku je mnogo lakše zainteresovati decu za učenje.\n7. Kada pevate sa nekim vi se zbližavate: Muzika je obično povezana sa nekim događajem koji okuplja ljude i zbližava ih. – To je samo dokaz da ljudi vole da budu povezani jedni s drugima – piše portal The PSYBLOG.\n8. Muzika može da utiče na naše rasuđivanje: Muzika može da utiče na to kako shvatamo neku situaciju ili naše razumevanje drugih ljudi.\n9. Poboljšava koncentraciju: U zavisnosti koju vrstu muzike slušate, dokazano je da nas ona tera da se više koncentrišemo, što je veoma koristno u skoro svakom aspektu života.\n10. Može pružiti jaku motivaciju za nešto: Posto ljudi koji uživaju u energičnoj muzici koja im pomaže prilikom pronalaska motivacije za razne stvari. Na taj način muzika podiže i nivo produktivnosti.\nTags:Deca loših muzičaraDžoel KoenSvetski dan muzikeŽak Lang\nHoćemo li u Šabac na festival... jer tamo dolaze Goblini, Babe, Bjesovi, Psihomodo, Urban, Rundek...


Home/FOREX/Trgovanje akcijama na svetskim berzama iz Srbije\nTrgovanje akcijama na svetskim berzama iz Srbije\nNovac potreban za kupovinu akcija uplaćuje se u banci, u valuti u kojoj investitor želi da trguje. Protekla godina, međutim, nije bila naklonjena zaradi na ovaj način, piše Kamatica.\n„Protekla godina bila je veoma teška za investitore, usled velikih turbulencija i pada vrednosti većine svetskih indeksa. Od najpoznatijih tržišta, najbolje su prošli američki berzanski indeksi koji su pali za oko četiri do šest odsto, nemačke akcije su pale u proseku za skoro 20 procenata, dok su najlošije prošli investitori na kineskom tržištu koje je oslabilo skoro 25 procenata. Ovo praktično znači da je prošle godine bilo veoma teško zaraditi na svetskim tržištima akcija“, rekao je Nenad Gujaničić, iz brokerske kuće „Momentum Securities“.\nU poređenju sa Beogradskom berzom, svetske berze nude pregršt investicionih alternativa koje kod nas ne postoje. Takođe investitor trgujući u stranoj valuti se štiti od rizika slabljenja dinara, likvidnost je na višem nivou i u svakom momentu je moguće prodati ili kupiti akcije i prava manjinskih akcionara su na značajno višem nivou. Prednost domaće berze je bolja informisanost domaćih investitora o domaćim kompanijama, relativna stabilnost u najpoznatijim domaćim akcijama, domaće akcije su značajno jeftinije od svetskih u pogledu ključnih investicionih pokazatelja… Velika mana trgovina na Beogradskoj berzi je niska zaštita malih akcionara, zaključuje Kamatica.\nakcije Srbija Svetske berze Trgovanje\n"Smart keš kredit", jedini 100% digitalni keš kredit\nRaiffeisen Bank International zabeležila konsolidovani profit od 1,27 milijardi evra u 2018.


Turističke agencije u Srbiji od danas ne prodaju aranžmane - Forum sajta KoZnaZna\nPredstavljanje Agencija (Urednik: Simon) »\nAutor Tema: Turističke agencije u Srbiji od danas ne prodaju aranžmane (Pročitano 105 puta)\n« poslato: Oktobar 01, 2020, 10:43:34 posle podne »\nTurističke agencije u Srbiji od danas ne prodaju aranžmane, jer su osiguravajuće kuće odbile da ih osiguraju, sa obrazloženjem da je visok rizik, između ostalog i zbog pandemije kovida 19, rekao je direktor Nacionalne asocijacije turističkih organizacija Srbije (JUTA) Aleksandar Seničić.\nOn je agenciji Beta kazao da putnici koji su do danas uplatili aranžmane i trenutno ih koriste ili su dobili zamenske vaučere imaju osiguranje dok ih ne iskoriste.\n"Turističke agencije, zbog nemogućnosti da plate osiguranje, od danas nemaju licence i mogu da prodaju samo pojedinačne usluge, karte ili smeštaj u hotelu jer se to osigurava na drugi način", rekao je Seničić.\nIstakao je da osiguravajuće kuće nisu pristale da osiguravaju agencijske aranžmane ni pod uslovom da podignu cene polisa, a da su to najavile tek pre dve nedelje i turističke agencije "dovele pred svršen čin" .\n"Država nije antikriznim merama pomogla turističke agencije koje su jedan od pandemijom najpogođenijih sektora, a sada je zbog nemogućnosti da osiguraju aranžmane zakucan poslednji ekser u mrtvački sanduk", rekao je Seničić.\nOn je rekao da se sada pregovara sa osiguravajućim kućama da bar za tri meseca produže ugovore o osiguranju kako bi agencije u međuvremenu našle rešenje.\nPrema domaćim propisima polise osiguranja mogu, kako je rekao, da prodaju i banke, ali su uslovi mnogo stroži i premije skuplje.\nDa bi banka osigurala aranžmane traži, prema njegovim rečima, hipoteku na imovinu ili depozit u gotovini, a to većina agencija neće moći da obezbedi.\n"Država nije na vreme uredila oblast osiguranja i odredila ko će da bude titular osiguranja što sada traže banke. U drugim državama postoje agencije za depozite, koje u slučaju spora zastupaju putnika", rekao je Seničić.\nOsiguravajuće kuće, prema njegovim rečima, nisu do sada obavljale posao valjano pa su prodavale polise, a da nisu proveravale imovinu agencije i to je ponekad bio veliki problem kada agencija ne realizuje aranžman i treba da ga neko plati.\nMinistar trgovine turizma i telekomunikacija Rasim Ljajić juče je rekao da se u dogovoru sa bankama traži rešenje kako bi turističke agencije dobile licencu.\nLele što volim da putujem (skitam)!


Nadežda Gaće: Može li Srbija bez socijaldemokratije - Izazov\nNovi magazin 9. oktobra 2019. 10:00\nMi koji duže živimo ne pomerajući se, promenili smo bar pet država: FNRJ, SFRJ, SJ, SCG, Srbija, a ima ih živih koji su iskusili i DFJ, pa i imena pre Drugog svetskog rata. Najduže smo živeli u mekom komunizmu i samoupravljanju, gde je, uz mnoštvo mana, sistem pružao utisak da nam je iz godine u godinu bolje i gajio ono što bi se danas nazvale socijaldemokratske vrednosti.\nU punoletnom stanovništvu taj sistem su okusili svi koji su sada stariji od četrdesetak godina, a kako nam je stanovništvo staro, oni predstavljaju nadmoćnu većinu u biračkom telu. I gle čuda: stranke socijaldemokratske orijentacije ne predstavljaju ni izbor koliko-toliko značajne manjine stanovnika, čak i kada bih u taj korpus ubrajala i socijaliste, mada za to nema valjanog razloga u ponašanju, posebno u periodu kada su stvarani i kada im je nacionalizam bio noseća poruka. A ostali – DS, SDS, SDPS, LSV… – zajedno ne predstavljaju ozbiljnu snagu, a pojedinačno im je cenzus preveliki zadatak.\nSa druge strane, stranke desnice iako daju jasne signale da nisu socijaldemokrate, vrlo često koriste takvu retoriku, koja pre svega vuče na populizam.\nMeđustranačka borba ne vodi se oko vrednosti, pogotovo jer populističke poruke većine zamagljuju te razlike; ne vodi se ni oko važnih tema države – jer im šaroliko udruživanje stranaka ne dozvoljava da te teme potegnu, pre svega zbog razlika koje međusobno imaju; ne vode se čak polemike ni o principima upravljanja – verovatno jer su razlike premale – nego se polemiše najviše o praksi vođenja država, ličnim zamerkama i optužbama.\nČesto mi se čini da je mnogo toga što jedni o drugima kažu loše u polujavnoj sferi (na primer, na Tviteru) istina iako je još češće nemoguće to proveriti.\nSve u svemu, u zemlji u kojoj se čini da su socijaldemokratske vrednosti bliske narodu, a u svakoj zemlji postoji značajan korpus takvih glasača) – socijaldemokratije nestaju u procesu cepanja i/ili povinovanju imperativu budibogsnama udruživanja zarad opstanka.\nTaj proces je potrošio mnoge lidere ove orijentacije, bez obzira na to da li su bili kvalitetni, autentični i sposobni ili ne. Naravno, kao i u svetu, birači se pre svega privlače preko lidera i veoma mali broj ljudi hoće da čita i analizira programe. Najbitnije je poverenje u lidere, za koje oni moraju da se izbore. Vidljivo je da za neku, ‘ajde da kažemo evropsku levicu u Srbiji, ima mnogo više prostora nego što ona uspeva da ostvari; kao što je vidljivo da politička scena vapi za novim liderima.\nUspeh Saše Jankovića i još više “Belog Preletačevića” na predsedničkim izborima dokazuje “glad” za novim licima. Ali u mnoštvu registrovanih partija (više od sto ih je), mnoštvu parlamentarnih stranka (uvek više od 40) i stranaka u Vladi (između 16 i 26), prostor za pojavu novih neverovatno je sužen. Da ne pričamo o bar 20 važnih stranaka koje nikada samostalno nisu učestvovale na izborima. U bespoštednoj borbi vlasti i opozicije i njihovoj oštroj polarizaciji, novi postoje samo dok ne počnu da smetaju i jednima i drugima, a to se vrlo brzo desi. A biračima socijaldemokratske opcije ostaje da čekaju ili da se postojeći saberu ili da se novi probiju – ili da glasaju, ali za one koji ih manje nerviraju.


RS uvodi rezervni sastav policije: "Dodik stvara uvjete da se otcijepi od BiH"\nObjavljeno: 27.02.2018. u 07:52\nRepublici Srpskoj (RS) su oteli vojsku, ali nećemo dozvoliti da otmu i policiju. Kazao je to predsjednik entiteta RS Milorad Dodik 18. februara ove godine pri obilasku Centra za obuku pripadnika MUP-a u bivšoj kasarni Zalužani kraj Banje Luke. Sudeći prema aktivnostima u posljednjih nešto više od dvije godine, Dodik ne da nema namjeru "dozvoliti nekome da otme policiju" već od policije namjerava ponovo napraviti vojsku.\nPrvi signali koji govore o takvim ambicijama su poslani još uoči proslave neustavnog "dana RS-a" 2016. godine, a na konkretne poteze, odnosno uspostavljanje zakonskog uporišta, nije se moralo dugo čekati.\nPostrojavanje novih pripadnika Specijalne antiterorističke jedinice MUP-a RS-a\n- Mislim da je u opciji da se ponovo aktivira rezervni sastav policije. Mislim da se na tome već radi, iako to još nije zvanično. Mislim da je sve ovo što se do sada radilo upravo militarizacija policije. Od nabavke naoružanja pa svega ostalog što se provodi jeste zapravo projekat i demonstracija sile, zastrašivanje političkih neistomišljenika te pozicioniranje režima – kazao je za Faktor Zdravko Krsmanović, zastupnik NDP-a u Skupštini RS-a.\nMogućnost aktiviranja rezervnog sastava je Dodik najavio još 17. marta 2016. godine, kazavši da je potrebno "jačati kapacitete u borbi protiv terorizma" te, s tim u vezi, uvesti i rezervni sastav policije "kako bi se moglo što efikasnije odgovoriti sigurnosnim izazovima". Istog dana je Dodik objelodanio i plan o nabavci 8.000 dugih cijevi za svakog od 8.000 entitetskih policajaca.\nPlanove o formiranju rezervnog sastava je dan nakon Dodika potvrdio i ministar unutrašnjih poslova Dragan Lukač, pojasnivši da će u njega biti uključen dio policajaca u penziji, ali i "jedan dio mlađih ljudi". Sudeći prema postojećim informacijama, vrata rezervnog sastava policije će biti otvorena za bivše pripadnike Vojske RS-a, a "jedan dio mlađih ljudi" se odnosi upravo na pripadnike različitih organizacija, poput "Srbske časti" i sličnih grupacija.\nVEZANI TEKST - Ovo su paraobavještajci koji ruše Dodikove protivnike i državu BiH\nU oktobru 2015. godine je ministar unutrašnjih poslova RS-a Dragan Lukač u Moskvi potpisao Memorandum o razumijevanju sa Upravom MUP-a Moskve, koji se odnosio na "buduću saradnju u borbi protiv terorizma i obuku specijalnih snaga policije".\nInstruktori iz Rusije su na teritorij RS-a, tačnije u Banja Luku i bazu Sarica, dolazili i tokom 2016. godine, a odsjedali su u modelu "Kanjon Ugra" u Kneževu. Upravo bi vojne baze Zalužani i Sarica, te aerodrom u Mahovljanima i hotel Rashida Sardarova "Comsar Rudo" u Rudom trebali poslužiti za prijem i smještaj ruskih dobrovoljaca i instruktora.\n- Dodik je na crnoj listi SAD-a zbog antidejtonskog djelovanja i njegovi projekti, crtanje granica za novinare Deutsche Wellea, je, što svaki normalan čovjek zna, stvaranje preduvjeta za ostvarivanje separatističkih ciljeva koji se mogu realizirati samo silom. Prema tome, ove stvari ne treba uopće shvatiti neozbiljno. One su dosta ozbiljne, njima treba tako i prići i mene čudi da Vijeće za implementaciju mira ne reagira na takve poteze. Nije uobičajeno da se u BiH provode jednonacionalni referendumi, da se dolazi u poziciju da maltene negirate državu, a sada se kandidirate za njenog predsjednika. Sada dolazite u poziciju da se otvoreno vrši militarizacija policije pred očima ljudi – izjavio je Krsmanović.\nIzmjene Zakona o policiji i unutrašnjim poslovima RS-a, kao i masovno naoružavanje i rast broja policijskih službenika, pravdaju se borbom protiv terorizma i ekstremizma, iako nivo opasnosti kojeg prezentiraju zvaničnici iz RS-a nema pokriće u stvarnim dešavanjima u BiH. To ujedno objašnjava i medijsko kreiranje paranoje zbog navodnog postojanja ozbiljnih terorističkih prijetnji koje dolaze od "radikalnih islamista", a sve kako bi se opravdalo neutemeljeno jačanje policijskih kapaciteta u ovom bh. entitetu.


Naslovna » Izlasci » Muzika » Koncerti » Gibonni Acoustic, 21. i 22. decembra u Sava centru\nAh Neša 1. oktobar 2014. Koncerti Postavite komentar\nKantautor iz Splita poznat po zanimljivom spoju roka, savremenog popa i dalmatinskog zvuka, predstaviće se beogradskoj publici na potpuno drugačiji način u odnosu na prethodni trijumfalni koncert u ispunjenoj Kombank areni.\n– Kad se radi sportska dvorana, to je euforija, spektakl sa velikim razglasom i lajtom, pred 15 do 18.000 ljudi. Koncert u manjem prostoru je prisniji, dozvoljava ti da razgovaraš sa ljudima, ispričaš kako je neka pesma nastala… Nastup u velikoj dvorani je kao da si kuvar na velikoj svadbi za 1.000 ljudi. Ne možeš da menjaš meni, a u maloj dvorani je kao da kuvaš za svoj rođendan, pa možeš da osetiš tačno šta ko želi – objašnjava Zlatan Stipišić Džiboni.\nPevač velikih regionalnih hitova poput „Oprosti“, „Libar“, „Tempera“, kaže da će za koncerte „Gibonni Acoustic“ svom vrhunskom bendu pridružiti neke od svojih starih saradnika koji su svojom virtuoznošću i dušom oplemenili mnoge njegove pesme.\n– Verovatno ću da sviram i neke pesme koje u Areni nisam. Neke balade ili baš intimne pesme. Volim da pevam onako kako se osećam. U velikoj dvorani atmosfera je uvek euforična i užarena, pa sama po sebi nameće pesme bržeg tempa, tako da mi je nastup u Sava centru odlična prilika da predstavim pesme koje u Areni nisam – kaže muzičar iz Splita.\nUlaznice za koncerte „Gibonni Acoustic“ od danas su u prodaji po cenama od 1.500, 1.900, 2.300, 2.600 i 3.000 na blagajni Sava centra i preko mreža Eventim i Gigstix. (danubeogradu.rs)\nTagovidub gibonni izlasci koncerti muzika pop sava centar vesti\nPrethodni Guarnerius: Dario Ntaka prvi put u Beogradu\nSledeći Hotel Aleksandar Palas


Potrebna veća angažovanost protiv požara i suša - Šumarstvo | Agroklub.rs\nVedran Stapić je dodao link na KLUB pre 40 minuta\nViše od pedeset evrozastupnika potpisalo je zastupničko pitanje upućeno Evropskoj komisiji, kojim se traži mobilizacija Fonda solidarnosti za štete od požara.\nFoto: naumoid / Bigstock\nViše od pedeset zastupnika potpisalo je zastupničko pitanje upućeno Evropskoj komisiji, kojim se od nje traži mobilizacija Fonda solidarnosti za štete od požara. O tom pitanju će raspravljati i Evropski parlament na svojoj plenarnoj sednici, koja se održava u Strazburu.\nZastupnici u pitanju Komisiji pojašnjavaju kako je Evropska unija početkom leta 2017. pretrpela niz razornih požara, posebno u Italiji, Portugalu, Hrvatskoj, Francuskoj, Španiji i Grčkoj, koji su doveli do smrtnih ishoda i velike materijalne štete.\nUblažiti štete od požara\n"Državama članicama, posebno korisnicama Kohezijskog fonda, često je teško da se same nose s požarima takve veličine, pa im je potrebna solidarnost i pomoć EU", stoji u pitanju.\nUz mobilizaciju Fonda solidarnosti Europske unije, što bi trebalo da pomogne u ublažavanju štete u državama stradalim od požara, traže i evropski zakonodavni okvir za borbu protiv šumskih požara i suša. Zahtevaju od Komisije i stav o pokretanju evropskih mehanizama za intervenciju, stvaranjem odgovarajućih pravnih i proračunskih instrumenata, kao što je telo EU za zaštitu šuma.\nPodrška veća od 5 milijardi evra\nTakođe, zastupnici traže od Komisije da donese konkretne predloge za direktive za borbu protiv požara i suša u EU-u, kao što je poljoprivredna pomoć za stvaranje i održavanje protivpožarnih proseka, kako bi se ostvarila bolja koordinacija politika država članica o tom pitanju.\nFond solidarnosti Evropske unije osnovan je kako bi se odgovorilo na prirodne katastrofe velikih razmera i izrazila evropska solidarnost sa regionima unutar Evrope, pogođenim katastrofama. Od 2002. godine kada je osnovan, sredstva Fonda upotrebljena su za 76 katastrofa (poplave, šumski požari, zemljotresi, oluje i suše), te su preko tog instrumenta 24 evropske zemlje primile podršku u iznosu većem od 5 milijardi evra.


Održana šesta sjednica Rektorske konferencije Bosne i Hercegovine | Univerzitet "Džemal Bijedić" u Mostaru\nOdržana šesta sjednica Rektorske konferencije Bosne i Hercegovine\nProf. dr. Elvir Zlomušica, Rektor Univerziteta „Džemal Bijedić“ u Mostaru je 11.11.2020. godine u Bihaću prisustvovao redovnoj sjednici Rektorske konferencije Bosne i Hercegovine.\nRektori su identificirali i konstatovali kako i kojoj mjeri je pandemija COVID-19 negativno uticala na kvalitet i obim nastavnog procesa i naučnoistraživačkog rada na javnim univerzitetima, te su izrazili ozbiljnu zabrinutost o mogućim posljedicama na nauku općenito.\nNa narednoj sjednici Rektorske konferencije Bosne i Hercegovine planirano je potpisivanje sporazuma o saradnji i razumijevanju između javnih univerziteta u Bosni i Hercegovini bez vremenskog ograničenja, za razliku od osmogodišnjeg sporazuma koji uskoro ističe. Poseban fokus ovog sporazuma će biti svi oblici saradnje i akademske razmjene između javnih univerziteta sa naglaskom na rezmjenu nastavnog osoblja u cilju osiguranja većeg kvaliteta nastave.\nRektorska konferencija Bosne i Hercegovine upućuje apel i preporuku nadležnim entitetskim i kantonalnim vlastima u BiH, kriznim štabovima svih nivoa vlasti, direktorima zdravstvenih ustanova (domovi zdravlja, kantonalne bolnice, bolnički centri, klinički centri) da omoguće ulazak studentima studija medicinskih i zdravstvenih fakulteta radi obavljanja praktične nastave u istima, u skladu sa svim epidemiološkim mjerama. Rektori svih javnih univerziteta u Bosni i Hercegovini smatraju da će na taj način biti stvorene pretpostavke da studenti studija medicinskih i zdravstvenih fakulteta steknu praktična znanja i vještine u ovim vanrednim okolnostima i tako postanu kvalitetni kadrovi za budućnost ove zemlje, jer u protivnom propuštena prilika za znanje nikad se neće moći nadomjestiti.\nPored navedenog rektori su izrazili zabrinutost na sve veći stepen oboljelih i desetkovanih zdravstvenih radnika te su ovom apelu vidjeli priliku da se studentima medicinskih fakulteta javnih univerziteta nadomjesti sve prisutniji nedostatak i deficit zdravstvenog osoblja.


Predsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izjavio je Srni da je antiustavno i antidejtonsko djelovanje prijedlog Ministarstva bezbjednosti u Savjetu ministara u tehničkom mandatu o "pružanju pomoći entitetskim MUP-ovima i operativnoj saradnji, u nadzoru granice" u rješavanju migrantske krize.\n"Takvo rješenje Ministarstva bezbjednosti za nas je potpuno neprihvatljivo i nije u skladu sa Dejtonskim sporazumom. Ovo je osmišljena aktivnost u trenucima kada treba konstituisati vlast na nivou BiH, koja neće doprinijeti pozitivnoj atmosferi u BiH", smatra Košarac.\nPrema njegovom mišljenju, vidljivo je da se pokušavaju, uz kršenje Dejtonskog sporazuma, nametnuti rješenja koja nisu usaglašena sa nadležnim institucijama Republike Srpske.\n"Zabrnjavajuća je činjenica da se predlaže rješenje da se upućuju federalne i kantonalne policijske snage na granicu prema Srbiji, a da nije kontaktiran MUP Republike Srpske", naveo je Košarac.\nOn smatra da je cilj da se te snage rasporede u istočni dio Republike Srpske na granicu sa Srbijom, odnosno da izađu na Drinu, što ima vrlo jasnu poruku vlasti u Sarajevu, odnosno onih koji afirmišu probosanske politike.\n"Ovo je kršenje Dejtonskog sporazuma i pokušaj nametanja nekih rješenja, ali vjerujem da će institucije Republike Srpske, u skladu sa Ustavom i zakonom znati da daju adekvatan odgovor, štiteći integritet i granicu, ali i sve građane Republike Srpske i njihovu imovinu", naglasio je Košarac.\n"To neće doprinijeti rješenju problema migrantske krize jer je vidljivo da Ministarstvo bezbjednosti i ostale institucije nisu odgovorili na najbolji mogući način na sve najave iz Republike Srpske da se migrantska kriza razvija u BiH. Ministar Mektić je minimizirao takve stavove i negirao da postoji migrantska kriza, ali je evidentno da ona postoji", tvrdi Košarac.\nKošarac: Političkom bezobrazluku SDA nema kraja\nPod plaštom migrantske krize\nMinistarstvo bezbjednosti pokušalo druge policijske agencije dovesti na tlo Srpske


Vučić: Važno da do sredine maja ispunimo 115 kriterijuma - 01.03.2018, Sputnik Srbija\nVučić: Važno da do sredine maja ispunimo 115 kriterijuma\nPredsednik Srbije Aleksandar Vučić istakao je u Sofiji da je za Srbiju važno da do sredine maja, kada će u Bugarskoj biti održan Samit EU-Zapadni Balkan... 01.03.2018, Sputnik Srbija\npolitika, vesti, srbija, bugarska, aleksandar vučić, bojko borisov, evropska unija (eu)\n16:28 01.03.2018 (Osveženo: 16:30 01.03.2018)\n© Tanjug / SLUZBA ZA SARADNJU SA MEDIJIMA PREDSEDNIKA SRBIJEPredsednik Srbije Aleksandar Vučić na sastanku lidera Zapadnog Balkana u Sofiji\nPredsednik Srbije Aleksandar Vučić istakao je u Sofiji da je za Srbiju važno da do sredine maja, kada će u Bugarskoj biti održan Samit EU-Zapadni Balkan, ispuni 115 kriterijuma koje su dobile sve zemlje regiona.\nOn je novinarima preneo da je na Samitu lidera Zapadnog Balkana i EU u Sofiji, pored napretka zapadno-balkanske šestorke ka Uniji, bilo i nekoliko drugih bitnih tema koje su drugačije od onoga što je uobičajeno.\n1 Mart 2018, 12:02\nKazao je da se bilo reči o tome da region treba da radi na uspostavljanju regionalne ekonomske zone, kao i govora o ispunjavanju 115 kriterijuma koji su već date zemljama i teritoriji Zapadnog Balkana.\nMnoge zemlje, kako je konstatovao, nisu ništa ili su vrlo malo uradile po tom pitanju.\n„Za nas je važno da to uradimo pre polovine maja kada se u Sofiji održava veliki Samit Evropska unija i Zapadni Balkan“, naglasio je Vučić.\nUkazao je da je Bojko Borisov, premijer Bugarske, zemlje koja aktuelno predsedava EU, postavio ambiciozne ciljeve u vezi sa povezanošću regiona.\n„U nekoliko navrata govorio je o Beogradu i vezivanju Beograda za mnoge druge važne gradove u regionu, te da je potrebno da se obezbedi više evropskog novca za to. Govorio sam o tome da sam sa nemačkom kancelarkom Angelom Merkel pričao po ko zna koji put o autoputu Niš-Priština i koliki značaj bi on imao za Toplički okrug, Niš, Merošinu, Nišavski okrug i druge krajeve Srbije. Mi ćemo sa njegovom izgradnjom krenuti krajem ove godine“, najavio je on.\nMerkelova Vučiću: Impresionirani smo...\n27 Februar 2018, 14:11\nVučić je rekao da će Srbija sama krenuti i u izgradnju autoputa Niš-Dimitrovgrad.\n„Očekujemo da ljudi mogu da vide opipljive rezultate naših razgovora“, kazao je on.\nPreneo je da je razgovarano i o političkim razlikama i razlikama po pitanju granica koje moraju da se reše, kao i na koji način to učiniti.\n„Nije lako i jednostavno, ali moramo da guramo napred“, zaključio je Vučić.\nSa Tačijem o nastavku dijaloga\nPredsednik Srbije Aleksandar Vučić rekao je da je danas u Sofiji razgovarao sa kosovskim predsednikom Hašimom Tačijem kada će biti nastavljen dijalog u Briselu.\nVučić i Tači sastali su se na marginama Samita lidera zemalja Zapadnog Balkana i EU.\nPredsednik Srbije je, u izjavi novinarima, kazao da često razgovara sa Tačijem jer je uvek bolje razgovarati nego činiti bilo šta što bi bilo loše po srpski i albanski narod.\nOn je dodao da nije drago ni Tačiju, a ni da ni on nije preterano radostan kada mora da razgovara sa njim, ali je da je to njihov posao.\n„Razgovarali smo o tome kada da nastavimo dijalog u Briselu, kako i na koji način da pokušamo da rešimo istorijski sukob Srba i Albanaca", naglasio je Vučić.


ERDOGANOV NOVI UDAR! Mektić: BiH i Turska razgovaraju o izručenju gulenista! - IndeksOnline.rs\nNaslovna ISTAKNUTO ERDOGANOV NOVI UDAR! Mektić: BiH i Turska razgovaraju o izručenju gulenista!\nERDOGANOV NOVI UDAR! Mektić: BiH i Turska razgovaraju o izručenju gulenista!\nSARAJEVo – Ministar bezbednosti Bosne i Hercegovine Dragan Mektić potvrdio je da za “Dojče vele” (DW) da BiH i Turska razgovaraju o izručenju sledbenika Fetulaha Gulena, glavnog osumnjičenog za neuspeli puč u Turskoj 2016. godine.\n“Taj postupak je u operativnoj fazi i ne mogu vam otkriti detalje, ali mogu da garantujem da će sve što ćemo u tom smislu učiniti, biti u skladu s Ustavom i zakonima BiH. Bez obzira na to o kakvim se zahtevima i molbama radi, mi ih nećemo ispuniti ako to ne bude u skladu s našim Ustavom i zakonima”, poručio je Mektić za DW.\nPriština je nedavno izručila šestoricu Turaka, za koje se smatra da su sledbenici Gulena, Ankari.\nMinistar bezbednosti je dodao da se Bosni i Hercegovini ne može ponoviti slučaj “Alžirske grupe”, jer će se postupati u skladu sa zakonom, ali i propisima koji regulišu međudržavnu saradnju na bezbednosnom planu.\n“BiH je članica Interpola i ako se putem Interpola za nekim raspiše poternica, onda je to za nas postupanje u skladu sa zakonom. Ne znam da li će to da liči na slučaj ”Alžirske grupe”, ali sam siguran da će naši postupci biti u skladu s propisima BiH i propisima međunarodnih organizacija kojima smo mi pristupili. Ne mogu da prejudiciram da li će se nešto dogoditi u tom smislu, ali morate znati da države svakodnevno jedna od druge traže krivično-pravnu i međunarodnu pomoć. Mi ne možemo a priori da odbijemo zahtev Turske za neku pomoć, ali sve mora biti u skladu s našim zakonima i interesima BiH”, ističe Mektić.\nKako navodi DW, mnogi sumnjaju u sposobnosti zvaničnika BiH i njihove namere u pogledu zaštite zakona i Ustava.\nIvana Marić, komantatorka nemačkog državnog radija, podseća da su vlasti BiH pogazile ljudska prava pripadnika tzv. “Alžirske grupe” 2002. godine kada su ih isporučile SAD gde su završili u ozloglašenom zatvoru Gvantanamo.\nZlatko Lagumdžija, tada predsedavajući Savetu ministara BiH, naveo je da su imali nalog iz Bele kuće da preuzmu tu grupu uz pretnju da će se SAD povući iz BiH i da će BiH biti ostavljena bez podrške SAD.\n“Ne znam da li je strašnije to što je SAD pretnjom ostvarila svoj cilj ili to što su vlasti BiH, da bi udovoljile Amerikancima, pogazile sopstveni pravni sistem. S druge strane, ta ista Amerika odbila je da uradi isto za Tursku vezano za njihov zahtev Beloj kući da uhapse i isporuče Fetulaha Gulena”, navela je Marićeva.\nKako se navodi u tekstu DW, “na redu je BiH” i logično je da Erdogan od svog bliskog prijatelja Bakira Izetbegovića očekuje uslugu sličnu onoj koju je dobio od kosovskih vlasti.\n“Problem je to što SDA ne može sama da donese odluku o tome, posebno zato što je pri raspodeli vlasti pravosuđe uzela Hrvatska demokratska zajednica, a bezbednost Savez za promene. Nadamo se da će, kao što ističe Dragan Mektić, BiH poštovati sopstvene zakone i da ovoga puta vlasti BiH neće pogaziti nečija ljudska prava kako bi se dodvorili ”velikima””, kaže Ivana Marić.


Nedimović: Inspekcija odradila svoj deo posla, na potezu tužilaštvo\nMinistar poljoprivrede Branislav Nedimović kaže da su, posle zaplenjene 23 tone mesa sa isteklim rokom trajanja koji je iz Brazila stigao preko Kosova, policija i inspekcija uradile svoj deo posla a da je sada na potezu tužilaštvo\n"Činjenica je da pojedinci šverc često pokušavaju da rade iz pravca koji kontroliše Priština. Meso sa isteklim rokom trajanja nije ušlo na tržište, jer to je količina koja je mogla da napravio ozbiljan problem", naglasio je Nedimović.\nGovoreći o kvotama za izvoz goveđeg mesa u Tursku on je rekao da će kvote biti povećane sa 5.000 na 10.000 tona mesa godišnje.\nNEDIMOVIĆ: VOĆE IZ SRBIJE ZA RUSIJU PROLAZI ŠEST KONTROLA, ALI...\nMinistar poljoprivrede Branislav Nedimović izjavio je danas da je u stalnom kontaktu sa ruskim kolegama zbog pojave gljivica na jednom kontigentu breskvi i nektarina iz Srbije, da je uveden privremeni monitoring nad tim voćem i da očekuje da će izvoz biti nastavljen po okončanju svih analiza.\nOn je za TV Pink rekao da se takve stvari dešavaju, posebno kada je kišna godina i ako transport duže traje.\nMinistar podseća da je izvoz breskvi pri kraju, da još ima da se isporuče samo breskve, koje kasnije stižu, a da su nektarina prošle i da je u Rusiju izvezeno 40 tona tog voća dobrog kvaliteta.\n"Imali smo nesto slično sa kruškama, sada je sve u redu. Rusko tržište ''napada'' 100 zemalja i oni imaju stroge kontrole. Naše voće prolazi šest kontrola, to je kao da prolazite ozbiljne kvalifilkacije za ligu šampiona, ali je dobra cena. Rusi vode racuna o svom tržištu", rekao je Nedimović.\nOn je dodao da Srbija mora voditi računa o tehnološkom procesu od voćnjaka do hladnjače i od hladnjače do tržišta.\n"Ne kažem da je dobro što se desilo, ali moramo da povećamo svest da šaljemo samo kvalitetnu robu", pojasnio je on.


Ministar Đurović: Turisti iz Srbije su dobrodošli u Crnu Goru\nMinistar Đurović: Turisti iz Srbije su dobrodošli ...\nObjavljeno: 27.05.2022. • 13:33 Autor: Ministarstvo ekonomskog razvoja i turizma\nCilj ove posete je da pošaljemo poruku da naši odnosi treba da se podignu na viši nivo. Pored toga što želimo da osvajamo nova tržišta, želimo i da njegujemo postojeća. Ne smijemo zaboraviti da je region ključan u broju turista, zbog toga sam danas ove cijeneći broj turista iz Srbije koji posjećuju Crnu Goru svake godine i nadam se da se vraćaju sa lijepim utiscima. Poručujem svim građanima i građankama Srbije da su dobrodošli i ove sezone u Crnu Goru, poručio je Đurović.\nMinistri su izrazili uverenje da će se uz zajednički rad u okviru novoformirane radne grupe za promociju u oblasti turizma Republike Srbije i Crne Gore, postići značajni rezultati u obje države.\nMinistar Đurovć kazao je da Vlada želi da obezbijedi našim građanima sigurnost u snabdijevanju osnovnim životnim namirnicama i izrazio uvjerenje da će u narednom periodu crnogorski uvoznici i trgovački lanci znati koje su to količine osnovnih životnih namirnica na koje mogu da računaju.\nTo je jedna velika šansa da se on lično uvjeri koji su to benefiti koje sa sobom donosi Otvoreni Balkan i procijeni da li Crne Gora treba da bude dio toga projekta ili ne. U svakom slučaju vrijeme je pred nama, vjerujem da je to jedan u nizu oblika saradnje koji će podići odnose naše dvije zemlje na viši nivo, zaključio je Đurović.\nradna posjeta Goran Đurović Republika Srbija Tatjana Matić


Predsednica EK sastala se sa predsednicom Kosova - Medija centar\nPredsednica EK sastala se sa predsednicom Kosova\nPredsednica Kosova Vjosa Osmani sastala se sa predsednicom Evropske komisije Ursulom von der Lajen, prenosi Ekonomia Online.\nMediji su mogli da slikaju početak sastanka.\nTokom posete Prištini, predviđeno je da se predsednica EK sastane i sa premijerom Aljbinom Kurtijem, nakon čega će biti održana zajednička konferncija za novinare.\nPredsednica Evropske Ursula von der Lajen komisije je posetu Zapadnom Balkanu najavila u govoru o stanju Unije sredinom septembra, istakavši da je ulaganje u budućnost tog regiona ulaganje u budućnost Evropske unije.\n„Pre kraja meseca ići ću u region da bih poslala jasan signal naše posvećenosti procesu proširenja…Dugujemo to svim mladim ljudima koji veruju u budućnost u Evropi“, izjavila je Fon der Lajen u govoru o stanju Unije u Evropskom parlamentu u Strazburu.\nDodala je da EU zbog toga pojačava podršku kroz novi Ekonomsko-investicioni plan koji je vredan oko trećine BDP tog regiona.\n„Ulaganje u budućnost Zapadnog Balkana je ulaganje u budućnost EU“, navela je predsednica EK.\nUkupna ulaganja EU u obrazovni sektor na Kosovu od 2007. godine iznose oko 85 miliona evra.


Pavić sa Inckom: Riječ genocid izbaciti iz svih akata - GradPrijedor.com - Portal grada Prijedora\nHome»Društvo»Pavić sa Inckom: Riječ genocid izbaciti iz svih akata\nPavić sa Inckom: Riječ genocid izbaciti iz svih akata\nVisoki predstavnik u BiH Valentin Incko izjavio je danas u Prijedoru da ima mogućnosti da se pronađe način da svi narodi u ovoj lokalnoj zajednici na dostojanstven način obilježe godišnjice stradanja.\n„Ima različitih mišljenja o toj situaciji, ali istovremeno mislim da ima i mogućnosti da se nađe neki put koji bi zadovoljio i jedne i druge i da se na dostojanstven način obilježi ta godišnjica“, rekao je Incko.\nOn je istakao da je današnja posjeta Prijedoru bila informativna i sada može da stekne sliku o aktuelnoj situaciju u ovoj opštini.\nIncko je rekao da je Prijedor, možda, najveće stratište u BiH, zbog čega rođacima ubijenih treba dati mogućnost da godišnjicu stradanja obilježe na dostojanstven način.\n„Taj kompleks pitanja treba još jednom ispitati i prilikom susreta sa načelnikom opštine (Markom Pavićem) dogovorio sam novi sastanak sa nevladinim organizacijama i da se nađe jedno rješenje kako bi svi mogli obilježavati ovu godišnjicu“, kaže Incko.\nOn se danas sastao sa predstavnicima osam nevladinih organizacijama, rukovodstvom Rudnika „Omarska“ i opštine Prijedor.\nNačelnik opštine Prijedor Marko Pavić je nakon razogovora sa Inckom istakao da su nezaobilazna tema ovog razgovora bili stavovi osam nevladinih organizacija iz Prijedora i način obilježavanja 20 godina od početka građanskog rata u BiH.\n„Iznio sam svoj i stav Skupštine opštine da ne možemo prihvatiti da se pojmom `genocid` obilježavaju bilo kakvi događaji u Prijedoru i energično smo protiv toga. Smatram da je upotreba te riječi kršenje prava, odnosno kršenje odluka suda i ponovno sijanje mržnje i netolerancije u Prijedor“, poručio je Pavić.\nOn je istakao da je Prijedor tolerantan i multietničan grad koji želi da gradi dobre odnose u lokalnoj zajednici.\nPavić kaže da rukovodstvo i Skupština opštine Prijedor traži da se riječ „genocid“ izbaci iz svih akata i da onda ima osnova za razgovor i nastavak dobre saradnje.\n„Bez toga je teško naći zajednički jezik, jer smatramo da su to instruisane stvari nekoga iz inostranstva. To uglavnom rade ljudi u inostranstvu, jer u Prijedoru nema remećenja odnosa.Ako se nastavi raditi ovako to može postati realna opasnost za bezbjednosnu i međunacionalnu situaciju u Prijedoru“, smatra Pavić.\nOn je dodao da je tokom susreta sa Inckom bilo riječi i o mjestu i ulozi Prijedora u političkom i ekonomskom životu Republike Srpske i BiH sa posebnim osvrtom na ekonomiju i ekonomski razvoj, te planove Prijedora na privlačenju stranih i domaćih investitora radi rješavanja problema nezaposlenosti.


Početna/Microsoft/AI tehnologije u poslovanju pomažu kreativnost zaposlenih i kompanija\nČak i pre pandemije, većina biznisa suočavala se izazovom kako osigurati da njihovi zaposleni imaju prave veštine i adekvatan način razmišljanja koji će im pomoći da uspeju u svetu gde veštačka inteligencija (Artificial Intelligence – AI) ima stvaran poslovni uticaj? Danas je to pitanje još aktuelnije.\nDa bi naučio više o ovim izazovima, Microsoft je sproveo veliki međunarodni istraživački projekat usredsređen na AI i veštine potrebne u savremenom poslovanju. Najznačajniji zaključak do kojeg je istraživanje došlo otkriva da su najuspešnije kompanije i organizacije podjednako usredsređene na razvijanje veština svojih zaposlenih, koliko i na primenu novih AI tehnologija. Iako se poslovno okruženje značajno promenilo tokom poslednjih nekoliko meseci, uvidi koje nudi ovo istraživanje još uvek važe.\nOno što je takođe interesantno su i konkretne veštine koje poslodavci traže u vreme kada AI tehnologije postaju sve rasprostranjenije. Analiza i programiranje podataka su prioriteti, ali isto tako i komunikacija i veštine pregovoranja, liderstva i upravljanja.\nVodeće svetske kompanije shvataju da su algoritmi neverovatno korisni pri izvlačenju uvida iz ogromnih skupova podataka i pomažu u smanjenju zadataka koji se ponavljaju. Drugi element je maksimiziranje sposobnosti ljudi da ove stečene uvide koriste na kreativan način, za rešavanje izazova i pronalaženje novih mogućnosti. U suštini radi se o osnaživanju ljudi da efikasno koriste vreme koje je AI oslobodila, preuzimajući određene zadatke.\nMeđunarodno istraživanje otkriva da kompanije koje ostvaruju najviše vrednosti iz korišćenja AI tehnologija, ne generišu samo vrednost iz automatizacije i operativne efikasnosti – već se fokusiraju na korišćenje AI da bi povećali sposobnosti svojih zaposlenih i podstakli njihovu domišljatost. Istražujući oko 12.000 zaposlenih i njihovih menadžera, u većim preduzećima na 20 tržišta širom sveta, tokom marta meseca ove godine, studija se bavila ključnim saznanjima onih koji su rano usvojili i koji vide najveću poslovnu vrednost od AI tehnologija.\nIstraživanje pokazuje da firme koje su već uveliko usvojile AI imaju, naravno, i najviše koristi od naprednih tehnologija – 84,4% starijih menadžera ovakvih biznisa kažu da već vide poslovnu vrednost koju im je uvođenje AI donelo, u poređenju sa 58,9% lidera u kompanijama koje su u početnim fazama upotrebe veštačke inteligencije.\nIstraživanje je takođe pokazalo da su ’AI zrele’ kompanije više fokusirane na to da tehnologije dopunjuju talente njihovih zaposlenih. U stvari 84,7% viših rukovodilaca i 62,1% zaposlenih u takvim kompanijama sebe smatraju „ojačanim radnikom“ – tamo gde ih AI podržava u njihovom poslu, od pomaganja u upravljanju jednostavnim zadacima i procesima, do pružanja dubljih uvida i pomaganja u odlučivanju.\nVećina vodećih AI firmi (80,6%) dobijaju na vrednosti upotrebom tehnologije za optimizaciju poslovanja. Na primer 56,7% zrelih AI preduzeća navode da im tehnologija pomaže da razviju nove proizvode i usluge, u odnosu na 40% kompanija koje manje koriste AI. Takođe, 44,9% zrelih AI kompanija primećuje poboljšano korisničko iskustvo korisnika, za razliku od svega 28,1% onih koji spadaju u manje zrele AI firme.\nAzeem Azhar, stručnjak za AI industriju i osnivač kompanije Exponential View, prokomentarisao je: „U trenutnom okruženju kompanijama će trebati ljudska domišljatost kako bi ponovo pokrenuli svoje poslovanje. U kontekstu novih pravila za saradnju sa kupcima i partnerima, inovativne i prilagodljive organizacije poslovaće bolje. Ovo istraživanje otkriva da su kompanije bazirane na AI tehnologijama bolje pozicionirane, jer više ulažu u širok spektar veština i više su usmerene na to kako nova tehnologija može osnažiti radnike. ”\nMeđu vodećim firmama koje se oslanjaju na AI tehnologije u poslovanju, skoro sve (93,9%) kažu da aktivno grade veštine svojih zaposlenih ili imaju jasan plan kada i kako da sprovedu takvo usavršavanje. Ove kompanije takođe neguju veštine zaposlenih u svim kategorijama – od napredne analize podataka, do viših nivoa komunikacije i pregovora.\nZa više detalja ovog istraživanja i pregled ključnih nalaza, posetite link.\nAI veštačka inteligencija


Bodrožić: Vlast preko Poreske uprave guši Kikindske | Autonomija\nBodrožić: Vlast preko Poreske uprave guši Kikindske\nPoreska akontacija 200 puta veća od realne\nRačun izdavača nedeljnika Kikindske iz tog grada, uprkos molbama i utemeljenim žalbama, blokirala je Poreska uprava, tako da ove nedelje neće izaći 838. broj tih novina, saopštio je danas osnivač i direktor Željko Bodrožić.\nKako se navodi, u pitanju je akontacija poreza na dobit, za koju je utvrđeno da je greškom obračunata u visini 200 puta većoj od realne.\n“Mi smo u protekla dva meseca, da bi sprečili blokadu računa i gašenje novina, uplatili blizu 140.000 dinara po tom osnovu, očekujući da nadležni u Poreskoj upravi ponište rešenje o naplati akontacija poreza na dobiti koji je grškom obračunat u visini od preko 600.000 dinara”, piše u saopštenju Bodrožić.\nOn dodaje da osnovane žalbe nisu naišle na razumevanje u Poreskoj upravi, u njenoj kikindskoj filijali i u Regionalnom centru Novi Sad, tako da je u protekla dva dana, prinudnom naplatom sa računa nedeljnika skinuto više od 130.000 dinara.\n“Objašnjeno nam je samo da će nam taj iznos biti računat kao pretplata za porez na dobit u narednim godinama. Ovo nemilosrdno i bezobzirno postupanje Poreske uprave onemogućilo nas je da radimo jedini posao za koji smo registrovani, a to je izdavanje novina, a naše čitaoce lišilo izdanja koje izlazi više od 16 godina”, poručio je on.\nKako je objasnio, radnicima i novinarima ostaje “samo da protestuju ispred sedišta Poreske uprave u Novom Sadu i Kikindi i da se obrate za pomoć međunarodnim istitucijama”.\n“Očigledno da je država Srbija preko svojih poreznika odlučila da nas uguši i zauvek ugasi. Pozivamo i sve prijatelje i naše čitaoce da nam se pridruže u borbi za opstanak Kikindskih”, apelovao je Bodrožić.\nNedeljnik Kikindske i Željko Bodrožić bili su najkažnjavaniji medij u vreme režima SLobodana Miloševića, dok je ministar informisanja bio Aleksandar Vučić.\nNUNS i NDNV: Poreska uprava kao instrument pritiska\nNezavisno udruženje novinara Srbije (NUNS) i Nezavisno društvo novinara Vojvodine (NDNV) protestovali su danas zbog postupka Poreske uprave u Kikindi koji su doveli do privremenog prestanka izlaženja nedeljnika „Kikindske“.\nUdruženja su u saopštenju navela da je Poreska uprava, uprkos utemeljenim žalbama, blokirala račun „Kikindskih“ i tako onemogućila rad jednom od najznačajnijih lokalnih štampanih medija u zemlji.\n„Zvuči više nego onespokojavajuća činjenica da je račun blokiran zbog greške Poreske uprave koja je obračunala akontaciju poreza na dobit u iznosu enormno većom od realnog“, piše u saopštenju.\nNUNS i NDNV su naveli da smatraju da ta greška nije slučajna i da vlast koristi i poreske mehanizme za udar na medijske slobode, s obzirom na činjenicu da su „Kikindske“ poznate po svom kritičkom otklonu prema predstavnicima vlasti.\nUdruženja zu zatražila od vlasti i Poreske uprave da pod hitno ispravi grešku i omogući „Kikindskim“ da normalno posluju.


Za IT obuku više od 9.500 prijavljenih, konkurs otvoren još danas | Gde Investirati\nZa IT obuku više od 9.500 prijavljenih, konkurs otvoren još danas\nKancelarija za informacione tehnologije i eUpravu saopštila je da se do sada za program obuke i prekvalifikacije u IT sektoru prijavilo 9.500 kandidata.\nKonkurs je otvoren 23 sata, a u okviru programa će do kraja godine 900 polaznika širom Srbije biti obučeno za rad u najbrže rastućoj industriji u Srbiji, navodi se u saopštenju. Kancelarija poziva sve zainteresovane da se prijave.\nPravo učešća imaju svi punoletni građani sa minimum srednjom stručnom spremom, bez obzira na to da li su zaposleni ili ne.\nU prvoj pilot fazi prekvalifikovano je 94 građana, a više od 70 odsto njih je učestvovalo u stručnim praksama u IT kompanijama, sa perspektivom da se zaposle, dok se više od njih 10 zaposlilo, navode u Kancelariji.\nProgram je kreiran nakon istraživanja koje je pokazalo da 118 IT kompanija planira da u narednih godinu dana zaposli 960 junior programera. Već sada se, navodi se u saopštenju, pokazao “kao efikasan alat u smanjenju nezaposlenosti i povećanju kompetencija u IT sektoru”, kojem u ovom času nedostaje između 15.000 i 20.000 stručnjaka.\nPrevious Dvanaest zainteresovanih za privatizaciju Luke Novi Sad\nNext SAD: U oktobru otvoreno preko 260.000 radnih mesta\nPad prihoda od 15% preti Yahoou\nU 2016. godini Yahoo očekuje oštar pad prihoda i zarade u odnosu na 2015. godinu.\nU poslednjim finansijskim rezultatima Applea vidljivo je da je ova kompanija povećala svoju zalihu gotovine na čak 256,8 milijardi američkih dolara.\nJapanska kompanija preti Samsungovom OLED “monopolu”\nTržište OLED displeja je pod kontrolom Samsunga čiji procenjeni udeo na tržištu iznosi 98 odsto. Ali, to bi se uskoro moglo promeniti, smatra Peter Garnry, rukovodilac strategije na tržištu kapitala


Entoni Godfri, Beograd, 2019.\nAmbasador Sjedinjenih Američkih Država u Beogradu Entoni Godfri (Anthony Godfrey) rekao je za Radio Televiziju Srbije (RTS) da nije zadovoljan stepenom ekonomske saradnje Srbije i SAD, jer želi da on bude još viši i bolji.\nGodfri je istakao da ga veoma raduje što će američka razvojna agencija DFC (U.S. Development Finance Corporation) doći u Srbiju, što je dogovoreno sporazumom iz Vašingtona 4. septembra.\nOn je podsetio da zajednička priča Srbije i Amerike dugo traje.\n"Počelo je sa Prvim svetskim ratom i od tada smo veoma bliski. Sledeće nedelje obeležavamo godišnjicu operacije Halijard tokom koje su srpske porodice rizikovale svoje živote da bi spasile američke pilote. I ja ću prisustvovati obeležavanju godišnjice", najavio je Godfri.\nOn je takođe rekao da se nada se da će i predsednik SAD Donald Tramp (Trump) uskoro doći u posetu Srbiji.\nGodfri je istakao da je još odluka predsednika Donalda Trampa da imenuje posebnog izaslanika za poboljšanje odnosa Beograda i Prištine (Ričard Grenel, Richard Grenell)) bio jasan signal da SAD žele da pojačaju ritam kojim se stvari kreću napred i da se fokusiraju na ekonomiju i bolji život ljudi.\n"Većina tih razgovora će biti u Briselu, ali mi pokušavamo da se fokusiramo na konkretne stvari koje odmah možemo da uradimo", rekao je Godfri.\nAmerički ambasador je objasnio da je diverzifikacija izvora snabdevanja gasom, koja se našla u jednoj od tačaka potpisanog sporazuma u Vašingtonu, važna za sve.\n"Ne možemo da zavisimo od jednog izvora energije. To je značajna i politička tema. Jasno je da Rusija koristi zavisnost od samo jednog izvora energije kao instrument da postigne političke ciljeve. Za Srbiju je važno da ima slobodu izbora zasnovanu na sopstvenim interesima i ciljevima", ukazao je Godfri.\nAmbasador SAD u Beogradu istakao je da uživa u Srbiji i da je veoma fizički aktivan.\n"Bili smo na Staroj planini, to je spektakularna lepota. Bili smo nekoliko puta na Fruškoj gori, a prošlog vikenda smo išli kajakom oko Velikog ratnog ostrva. Bilo je fenomenalno", rekao je Entoni Godfri.


Zvezdinim pionirima trofej Beobasket mini kupa - SportJunior\n18. februara 2019. Anđela Stošić\tbeobasket mini kup, Crvena zvezda, košarka\nKošarkaši Crvene zvezde osvojili su Beobasket mini kup u konkurenciji pionira. U neizvesnom finalu, koje je održanu u Nišu, u sklopu Kupa Radivoja Koraća, igrači Zvezde su savladali vršnjake iz Partizana sa 73:72 (25:25, 19:6, 16:13, 13:28). MVP finala je bek šampionske ekipe, Vladimir Pavlović. U okršaju za bronzanu medalju, pioniri Borca su trijumfovali protiv Niša sa 70:54.\nStart finala protekao je u izjednačenoj borbi, ali su blagu rezultatsku prednost imali pioniri Partizana. Na isteku četvrtine, Zvezda je izjednačila, a neizvestan okršaj nastavljen je i u drugoj deonici. Ipak, sredinom drugog kvartala, crveno beli košarkaši su serijom 15:1 stekli visoku prednost, pa je rezultat na poluvremenu bio 44:31. Brzo je Zvezda došla i do +20, a Partizanovi košarkaši su tokom treće četvrtine pokušavali da se vrate rezultatski u meč. Serijom 10:2, crno beli su se vratili u igru, a zatim predvođeni Milijaševićem na 1:20 pre kraja došli na poen zaostatka. Ipak, u finišu više nije bilo koševa, pa je Crvena zvezda trijumfovala rezultatom 73:72.\n← Strelci se nadmeću na Prvenstvu Srbije u Smederevu\nZavršen XIV EYOF u Sarajevu →\nKošarkaši pobedom otvorili šampionat sveta\nKošarkaši bolji i od Islanda\n22. jula 2017. Anđela Stošić


Ne možete da dođete na pregled u KCCG? Otkažite ga, da bi neko drugi dobio termin\nVIŠE OD TREĆINE PACIJENATA SE JEDNOSTAVNO NE POJAVI\nI dok mnogi pacijenti tvrde da je novi sistem donio višemjesečna čekanja na specijalističke preglede, u Kliničkom centru vjeruju da bi se odgovornijim odnosom pacijenata prema zdravstvenom sistemu, vrijeme čekanja smanjilo\nKlinički centar Crne Gore, Foto: Screenshot (TV Vijesti)\n16.11.2017. 19:16h Ažurirano: 02.02.2019. 13:16h\nNovi metod elektronskog zakazivanja pregleda u crnogorskim zdravstvenim ustanovama, koji se primjenjuje već pet mjeseci, omogućio je analizu iskorištenosti zdravstvenog sistema.\nPodaci Kliničkog centra medjutim pokazuju da se više od trećine pacijenata na zakazanim specijalističkim i dijagnostičkim pregledima jednostavno – ne pojavi.\nTa praksa je, kažu u Kliničkom centru, jedan od razloga dugog čekanja na preglede, pa apeluju na pacijente da blagovremeno otkažu svoj pregled kako bi njihov termin dobio neko drugi.\nPodaci podgoričkog Kliničkog centra pokazuju da je, od devet hiljada pregleda, elektronski zakazanih u prvoj polovini novembra, neiskorišćeno skoro tri i po hiljade. Drugim riječima, oko 35 odsto pacijenata se ne pojavljuje na zakazanim pregledima, bez prethodnog otkazivanja.\n"Kao primjer, može se navesti Institut za bolesti djece, kao jedna od većih organizacionih jedinica. Dakle u nekih 10 dana novembra mjeseca, od 1.896 traženih usluga, na pregled ili proceduru se odazvalo 1.349 pacijenata, što ponovo potvrđuje ovu činjenicu da oko 30% traženih usluga se ne iskoristi", istakla je Grana Bubanja, zaštitnica prava pacijenata KCCG.\nI dok mnogi pacijenti tvrde da je novi sistem donio višemjesečna čekanja na specijalističke preglede, u Kliničkom centru vjeruju da bi se odgovornijim odnosom pacijenata prema zdravstvenom sistemu, vrijeme čekanja smanjilo.\n"Upravo se ovaj problem i dešava iz razloga što isti oni kojima možda u tom trenutku i nije potrebno, ne otkažu kod svog izabranog ljekara, a da taj termin prepuste nekom drugom, kome je to u tom trenutku zaista i neophodno", rekla je Bubanja.\nImajući u vidu obim posla, objašnjava Bubanja, ljekari Kliničkog centra pacijente zovu da potvrde termin samo u izuzetnim situacijama. Zbog toga apeluje na sve pacijente da preglede na koje neće doći otkažu na vrijeme.\n"Javićete se svom izabranom ljekaru, ili, ukoliko je dječji uzrast, roditelji će se javiti svom izabranom pedijatru i saopštiti da će tog dana biti spriječeni i, iz nekih drugih razloga, tu uslugu tražiti u nekom drugom periodu", objasnila je Bubanja.\nElektronsko zakazivanje u Kliničkom centru uvedeno je u junu ove godine, i podrazumijeva zakazivanje specijalističkih pregleda isključivo preko izabranog ljekara. Od septembra pak građani termin kod izabranog ljekara mogu da dobiju i putem interneta.


Evropski poslanici traže ukidanje ljetnjeg računanja vremena – Mladi Nikšića\nPoslanici Evropskog parlamenta, pozivajući se na sve više dokaza o negativnom uticaju pomjeranja sata dva puta godišnje, traže promjenu evropske direktive i ukidanje ljetnjeg računanja vremena, rekao je češki evroparlamentarac Pavel Svoboda.\n“Naučna istraživanja su pokazala da 20 odsto populacije pati od zdravstvenih problema zbog mijenjanja sata”, rekao je Svodoba, lider neformalne radne grupe evroposlanika okupljene oko te inicijative.\nPored negativnog uticaja na ljudski bioritam, “pomjeranje kazaljki na satu dovodi i do većeg broja saobraćajnih nesreća, poremećaje u porodici i pada produktivnosti na radnom mjestu”, rekao je češki poslanik.\nSvoboda je kazao da je ljetnje računanje vremena uvedeno da bi se uštedjela energija, ali da taj cilj nikada nije ispunjen.\nOn je dodao da je istraživanje jasno pokazalo da je ukidanje promjene vremena korisno za 510 miliona građana.\nRadnu grupu čini preko 70 poslanika Evropskog parlamenta iz svih osam političkih grupa. Oni su naveli da predlog ima snažnu podršku među zemljama članicama EU, kao i da je Poljska već učinila prve zakonske korake u tom smjeru.\nSvoboda je rekao da će ta neformalna radna grupa za ukidanje ljetnjeg računanja vremena dati predlog rezolucije koja traži od Evropske komisije da njen predlog zvanično uputi predlog evropskim poslanicima.\nO promjeni vremena raspravljali su i njemački i švedski parlament, dok predlog nailazi na sve veću podršku, mahom putem peticija koje su potpisale desetine hiljada građana. U Finskoj je takvu peticiju potpisalo 100.000 građana, u Njemačkoj više od 55.000, a u Holandiji 40.000 ljudi.\nObjavljena knjiga posvećena golbalistima\nAerodrom usred okeana – Male\nU kojoj godini su žene najsrećnije


NVO Preporod nagrađuje Anti dop ambasadore – Mladi Nikšića\nNVO Preporod nagrađuje Anti dop ambasadore\nNVO Preporod, u saradnji sa Fondacijom “Ćano Koprivica”, otvorila je konkurs za nagradu Anti dop 2015 koja će biti uručena pojedincima, medijima, državnim institucijama, udruženjima i nevladinim organizacijama koji su dali aktivan doprinos borbi protiv upotrebe psihoaktivnih supstanci.\nKonkurs se realizuje povodom devetog rođendana Preporoda, a glavni cilj je uspostavljanje standarda kojima treba težiti borbi protiv “kuge 21. vijeka”, kao i smanjenje diskriminacije, promocija solidarnosti, i preuzimanje odgovornosti.\n“Cilj konkursa je da prepozna, prizna i javno istakne pojedince, medije, institucije, udruženja i nevladine organizacije koji svojim radom i djelima daju primjer drugima i postavljaju standarde kojima bi trebalo težiti kada je u pitanju borba protiv zloupotrebe psihoaktivnih supstanci. Istovremeno, cilj nagrade je smanjenje stigme i diskriminacije, kao i promovisanje solidarnosti, prihvatanje različitosti i preuzimanje odgovornosti. Ne manje bitan cilj nagrade je da ukaže na značaj ove borbe imajući u vidu da je narkomanija problem svih nas i nerijetko se naziva „kugom 21. vijeka“” kazali su iz NVO Preporod, a prenose crnogorski mediji.\nNagrada se dodjeljuje u dvije kategorije – Nagrada za građanski doprinos i Nagrada za medijski doprinos, a rok za prijavljivanje je 26. novembar 2015. godine.\nZa nagradu u kategoriji građanski doprinos mogu se prijaviti svi pojedinci, privredna društva, državne institucije i nevladine organizacije koji posluju na teritoriji Crne Gore i okruženja, a koji su svojim radom pokazali razumijevanje za problematiku bolesti zavisnosti te u skladu sa njim učinili da se smanji stepen zavisnosti ili njene štetne posljedice.\nZa nagradu u kategoriji medijski doprinos mogu se prijaviti svi novinari i medijske kuće koji posluju na teritoriji Crne Gore, a koji su pokazali razumijevanje za problematiku zavisnosti i u skladu sa dometom profesije, uticali na podizanje svijesti o štetnim posljedicama zloupotrebe droge, te o diskriminišućem položaju i stigmatizaciji zavisnika o drogama i njihovih porodica.\nObezbijeđen je startni nagradni fond u iznosu od 1000 eura, a detaljnije informacije mogu se dobiti na sajtu www.preporod.me .\nNVO Preporod, u saradni sa PROI Asocijacijom iz Sarajeva, u okviru projekta ’’Anti-Dop Ambasadori bez granica’’, organizuje ljetnje edukativno – zabavne kampove za učenike koji završavaju prva dva razredna srednje škole, a koji imaju za cilj formiranje mreže vršnjačkih edukatora.\nGlavne aktivnosti projekta predstavljaju dva sedmodnevna omladinska kampa, prvi će biti održan od 26. jula do 1. avgusta na Vučju kraj Nikšića, dok će domaćin drugog kampa biti Neum, jedini primorski grad u BiH.\nU aktivnostima će učestvovati osamdesetoro djece, a iz Crne Gore pravo učešća ima njih četrdeset koji dolaze iz devet opština iz preko-granične regije (Nikšić, Žabljak, Šavnik, Plužine, Pljevlja, Kolašin, Mojkovac, Berane i Bijelo Polje).\nNedelja u Prive-u\nViše rođenih nego umrlih u samo četiri opštine


U subotu, 1. avgusta 2015, na Srebrnom jezeru održana poslednja izborna regata za popunu sastava državnog tima za Svetsko prvenstvo za seniore u Ožibeleu krajem avgusta. Zbo\nU subotu, 1. avgusta 2015, na Srebrnom jezeru održana je poslednja izborna regata za popunu sastava državnog tima za najjače i najznačajnije takmičenje u 2015. – Svetsko prvenstvo za seniore čiji će domaćin od 29. avgusta do 6. septembra biti francuski grad Ožibele. U dvoboju dva dvojca bez kormilara, osvajači bronzane medalje u ovoj disciplini na nedavnom Svetskom prvenstvu za seniore do 23 godine u Plovdivu Viktor Pivač i Martin Mačković su u obe trke bili bolji od Igora Lončarevića i Dušana Slavnića. Tako će njih dvojica veslati u Francuskoj u neolimpijskoj disciplini dvojac sa kormilarom u kojem će kormilar biti Ilija Bunčić. Budući da Iva Obradović ima povredu leđa, zbog koje će propustiti planetarni šampionat, za mesto u skifu u Francuskoj na Srebrnom jezeru u subotu borile su se Jovana Arsić i Ivana Filipović. Prošlogodišnja finaliskinja Svetskog prvenstva za seniore do 23 godine u Varezeu Arsićeva pobedila je u oba okršaja pa je tako sebi obezbedila učešće na Svetskom prvenstvu.\nInače, ostatak reprezentacije punom parom na tri lokacije se priprema za planetarni šampionat koji će ujedno biti i glavno kvalifikaciono takmičenje za Olimpijske igre u Riju 2016. Ovajač bronzi na ovogodišnjem Evropskom prvenstvu za seniore u Poznanju i na Svetskom kupu u Luvernu, dvojac bez kormilara Miloš Vasić, Nenad Beđik trenutno je u Jajcu gde vredno radi pod budnim okom člana selektorske komisije Veslačkog saveza Srbije Nebojše Ilića. Njima će se u ponedeljak, 3. avgusta, pridružiti Marko Marjanović, novopečeni svetski viceprvak u konkurenciji seniora do 23 godine Andrija Šljukić, Igor Lucić, Arsićeva, Pivač i Mačković i treneri reprezentacije Aleksandar Ivković i Saša Mimić. Budući da Marjanovićev dugogodišnji partner u dubl skulu Aleksandar Filipović, zbog nezgodne povrede međurebarnog mišića, neće učestovati u Ožibeleu naknadno će se odlučiti da li će Marjanović u Francuskoj veslati u dubl skulu sa Šljukićem.\nReprezentativci koji konkurišu za četverac bez kormilara Dušan Bogičević, Veselin Savić, Radoje Đerić, Nikola Stojić i Goran Jagar sa trenerom reprezentacije Oleksandrom Fedotovim trenutno su na Vlasinskom jezeru, odakle se u ponedeljak sele na Bohinjsko jezero gde će se pripremati sa posadom Novog Zelanda. Miloš Stanojević, koji će u Francuskoj nastupiti u skifu za lake veslače, pripreme za ovo takmičenje trenutno obavlja u Francuskoj. Završne pripreme za Svetsko prvenstvo srpska veslačka reprezentacija imaće od 18. avgusta u Segedinu gde bi trebalo da treniraju sve reprezentativne posade.


Popović: Srbi ne prihvataju ultimatume, Vučić će zaštiti srpske interese u Vašingtonu | Srpska narodna partija\nPopović: Srbi ne prihvataju ultimatume, Vučić će zaštiti srpske interese u Vašingtonu\nMinistar za inovacije i tehnološki razvoj Nenad Popović izrazio je uverenje da će predsednik Republike Srbije Aleksandar Vučić tokom razgovora u Vašingtonu zaštiti srpske nacionalne i državne interese po pitanju Kosova u skladu sa Ustavom Republike Srbije.\nPopović je naglasio da Srbija, kao i svaka suverena država, ima svoj Ustav po kojem je Kosovo sastavni i neotuđivi deo Srbije, a uz to, Srbija, kao punopravni član međunarodne zajednice, poštuje Rezoluciju 1244 SB UN koja potvrđuje teritorijalni integritet Srbije po pitanju Kosova.\n„Ako je naše državno rukovodstvo spremno za razgovore, to ne znači da je slabo, niti da mu možete gurati na sto gotova rešenja koja ponižavaju Srbiju“, rekao je Popović.\nMinistar je istakao da Srbi nikada nisu prihvatali ultimatume i da to nije način za vođenje dijaloga koji treba da doprinese ostvarenju napretka u rešavanju važnih ekonomskih pitanja za Srbe i Albance na Kosovu.\nOn je naveo da je ekonomska saradnja i rast zaposlenosti najvažniji preduslov za očuvanje mira i stabilnosti na Kosovu i da u tom smislu snažno podržava aktivnosti predsednika Vučića tokom razgovora sa predstavnicima privremenih organa iz Prištine u Vašingtonu.\nPopović je ukazao da su razgovori u Vašingtonu dobra prilika da Srbija potvrdi svoje vlasništvo nad imovinom na Kosovu.\nPrema rečima ministra, vlasništvo nad imovinom smatra se univerzalnim i neprikosnovenim pravom u svakom uređenom društvu i zato Srbija treba da institira na zaštiti prava svojine na Kosovu gde je naša država u poslednjih šest decenija uložila više od 17 milijardi dolara.


Da li je moguć zajednički forum Srba?\nSvađa među kosovskim Srbima u Gračanici 4. marta sprečila je formiranje Srpske narodne skupštine i time ukazala na podele ali i postavila dilemu ko je legitimni predstavnik kosovskih Srba.\nLokalni Srbi sprečili su zvaničnike “Srpske liste za KiM” da osnuju SNS, optuživši ih da su samoizabrani predstavnici. Većina političkih predstavnika Srba sa Kosova, kako lokalnih tako i kosovskih odbora stranaka iz Srbije, protivi se toj inicijativi.\nIz Srpskog nacionalnog veća, SNV, kažu da bez podrške naroda, crkve i Beograda, SNS neće biti prihvaćena. Rada Trajković, potpredsednica SNV Kosova, ističe da se mora prestati sa inicijativama koje nemaju podršku većine Srba.\n“Ako neko pokuša da formira skupštinu prosto mi se čini neprirodno da se to čini sa nečim što je ustvari skupština bez podrške većinskog opredeljenja Srba, bez podrške SPC i bez podrške države ja zaista mislim da neće imati uspeha. Ovako ona će biti samo u funkciji što većeg cepanja i sukobljavanja Srba i neće biti od koristi pre svega Srbima a još manje za uspešnost bilo kakve komunikacije i između Srba i Albanaca i između Srba i međunarodne zajednice”, izjavila je Trajković.\nIpak, cilj SNS-a, prema rečima zvaničnika, nije podela već ujedinjenje Srba. Trebalo je, na osnovu ideje Milorada Pupovca, poslanika u hrvatskom Saboru i savetnika u Misiji OEBS-a na Kosovu, okupiti srpske predstavnike u odlučujućem trenutku za budućnost Kosova i donošenja statusnog rešenja.\nŠef “Srpske liste” Oliver Ivanović kaže da se tom telu protive oni koji imaju različite interese u aktuelnoj situaciji.\n“Ono što je bilo prošle nedelje jeste da smo zadrli nekome u interesnu sferu. Naime, neko je sasvim naivno pomislio ako ne postoji nešto što je nadstranačko, nešto kredibilno kao što će biti SNS, onda će oni moći individualno da tumače situaciju sa Kosova i sačuvaju svoje plate i svoja mesta. Međutim nova vlada će promeniti sve te koordinatore sasvim sam siguran. Naprotiv ja u SNS i njima vidim mesto”, kazao je Ivanović.\nS druge strane oni koji se protive osnivanju SNS-a kažu da bi trebalo sačekati lokalne izbore kako bi se videlo koga narod podržava. Prema rečima Rade Trajković predstavnici “Srpske liste” nisu do sada isprobali svoj uticaj u biračkom telu.\n“Međunarodna zajednica da bi pomogla demokratske procese na prostoru Kosova treba da razgovara sa onima koji su relevantni, razgovarajući sa njima oni će dobiti mogućnost i da realizuju politiku koja će biti međusobno dogovorena”, istakla je Rada Trajković.\nInicijativu za osnivanje SNS-a su podržali međunarodni predstavnici na Kosovu, ocenivši je kao mogućnost da Srbi kreiraju političko delovanje u odlučujućim trenucima i budu partneri u periodu posle statusa. Oliver Ivanović ističe neophodnost ovog projekta.\n“Važno je da oni imaju neku instituciju kojoj se mogu u teškim trenucima obratiti a izvesno je da ćemo imati teške trenutke u narednih nekoliko meseci. Iz tog razloga ćemo mi nastaviti sa tim održaćemo još nekoliko organizacionih sastanaka kako bismo još bolje pripremili kako bismo možda neke stvari otklonili u ovom međuperiodu, smatramo da je to široka nadstranačka organizacija koja može da uključi sve političke partije”, rekao je Ivanović.\nU svakom slučaju mnogi ocenjuju da će se do nekih narednih izbora postavljati pitanje predstavljanja kosovskih Srba, ali i ukazivati na potrebu okupljanja Srba u jedan zajednički forum, naročito zbog odluka koje će se donositi u narednom periodu.